Prvi put u istoriji Hrvatske jedan veliki medij odvažio se da pohvalno govori o knjizi koja revidira ustaške zločine u fašističkoj Nezavisnoj Državi Hrvatskoj.\nDo sada je bilo "koketiranja", ali niko, bar javno, nije imao hrabrosti da podrži takve stavove u ozbiljnim medijima.\nMeđutim, sada je usledila recenzija u kojoj Milan Ivkošić piše pohvalno o autoru koji negira postojanje bilo kakvog konclogora.\nU knjizi se tvrdi da nije bilo ni monstruznih ubistava, već samo "nekoliko grupnih egzekucija koje su posledica odmazde za bežanja, disciplinske prekršaje ili pokušaje pobune".\nAutor knjige Igor Vukić, za kojeg recenzent konstatuje da je on Srbin, pa mu se, navodno, zbog toga može verovati, tvrdi da je u Jasenovcu bilo mnogo radionica u kojima su zatvorenici mogli pokazivati svoje kreativne sposobnosti.\nOn piše da su se zarobljenici zabavljali, te da je bilo "skečeva, ironije, fudbalskih utakmica, koncerata, priredbi i pozorišnih predstava".\nNE PRESTAJE DA ŠOKIRA Vukić: Logor u Jasenovcu je pravi primer PREUVELIČAVANJA\nNAKON SKANDALA Hitna sednica Programskog veća HRT počela uz PROTESTE DESNIČARA\nVukić u svom revizionističkom radu, koji su odbacili svi relevantni istoričari u Hrvatskoj i van nje, negira i samu narav ustaškog režima.\nTako je jedan konclogor iz Drugog svetskog rata pretvoren u zabavište, a žrtve pretvorene u posetioce kulturnih priredbi i polaznike kurseva.\nPre nekoliko meseci, sličan pokušaj propagiranja "nove istine" o Jasenovcu pokušan je i na HRT-u, i to baš sa Vukićem, ali su urednici smenjeni nakon emisije, a HRT je bio prinuđen da se javno izvini zbog poziva Vukiću da učestvuje u emisiji.\nOglasila se voditeljka skandalozne emisije o NEGIRANJU ZLOČINA U JASENOVCU na HRT-u i evo šta je poručila\nLiberalni portali u Hrvatskoj procjenjuju da je reč o uvođenju ustaškog revizionizma u glavne medije, što je jedan od ciljeva onih struktura koje peru biografiju nacističkig režima Ante Pavelića i negiraju bilo kakve veće zločine, a pogotovo genocid na Srbima, Jevrejima i Romima.\nUdar na Jasenovac je zapravo udar na najjači simbol tog zločinačkog režima.\nOfanziva istorijskih revizionista i pokušaj prevrednovanja jednog fašističkog režima tako je ušla u fazu kada je negiranje genocida, konclogora i masovnih zločina dobilo legitimno mjesto u društvu, procenjuje deo hrvatskih portala.


Đukanović: Crnoj Gori potrebni kredibilni investitori - Vijesti.me\nKAZAO DA JE INTERES DRŽAVE DA SAČUVA KOMUNIKACIJU SA ISELJENIŠTVOM\nPredsjednik države priredio radni ručak za grupu biznismena iz Južne Amerike, potomaka crnogorskih iseljenika, koji borave u posjeti Crnoj Gori Edit\n3508 pregleda 13 komentar(a)\nPotrebni kredibilni investitori: Đukanović (Foto: Kabinet predsjednika Crne Gore)\nMINA Business 15. oktobar 2019, 20:08\nCrnoj Gori, članici NATO-a i lideru u evropskim integracijama, potrebni su kredibilni investitori koji će je obogatiti znanjem i novim standardima, kazao je predsjednik države Milo Đukanović.\nOn je, kako je saopšteno iz njegovog kabineta, priredio radni ručak za grupu biznismena iz Južne Amerike, potomaka crnogorskih iseljenika, koji borave u posjeti Crnoj Gori.\nĐukanović je istakao da je zadovoljan interesovanjem biznis zajednice, na čelu sa jednim od najuspješnijih potomaka crnogorskih iseljenika u Latinskoj Americi Federikom Tomaševićem, koji je uradio mnogo na animiranju članova crnogorske zajednice za potencijalna ulaganja u Crnu Goru.\n„Iako se ne odričemo tradicije, posvećeno radimo na evropeizaciji crnogorskog društva i podizanju kvaliteta života građana, u cilju vraćanja Crne Gore njenoj evropskoj kući“, rekao je Đukanović.\nOn je kazao da su Crnoj Gori, koja je članica NATO-a i lider u evropskim integracijama, potrebni kredibilni investitori koji će je obogatiti znanjem i novim standardima.\nĐukanović je rekao da je interes države da sačuva komunikaciju sa svojim iseljeništvom i da oni Crnu Goru osjećaju svojom kućom u koju će često i rado dolaziti.\nTomašević, koji je vlasnik najveće banke u Argentini, Paragvaju i Urugvaju, zahvalio je Đukanoviću za obnovljeni kontakt sa dijasporom.\nOn je ocijenio da je ovu posjeta značajna jer se, kako je naveo, vraćaju zemlji đedova i prađedova, koja je danas neuporedivo bolja nego što je bila.\nTomašević je kazao da posebno raduje razvoj Crne Gore, koji je, smatra on, brži i u odnosu na neke evropske države.\nOn je istakao da ima i emotivni motiv da ulaže u zemlju koja je u mnogim aspektima, prije svega finansijskom i preduzetničkom, naprednija od onih iz kojih dolaze.\nPoznati vlasnik lanca hotela iz Paragvaja Branko Vučković ocijenio je da je Crna Gora bila sakriveni biser o kojem se nije mnogo znalo i koja pored izuzetne prirode ima i sposobne ljude koji je mogu učiniti najprestižnijoim destinacijom.\nOn je kazao da je impresioniran postignućima Crne Gore, koja je ponosno i dostojanstveno stala na noge prebrodivši sve krize koje su je potresale i obavezao se da će raditi na kulturnom povezivanju i snaženju turizma.\nMarta Martinović, potomak revolucionara Krsta Martinovića iz Bajica, sa zavidnim iskustvom u Nacionalnoj komisiji za nuklearnu energiju Brazila, posebno je zainteresovana za saradnju u oblasti industrije.\nU grupi biznismena koji su posjetili Crnu Goru nakon prošlogodišnjeg boravka Đukanovića u Južnoj Americi bili su i hotelijer i suvlasnik jedne od najvećih kompanija u regionu za organizaciju koncerata i događaja Matijas Pejušković, arhitekta Guillermo Radović, vlasnica hotela Mery Cosulich, vlasnik velike producentske kuće Marko Pejušković i ugledni građevinar Federico Larruy ( Popović).\nPIR RAZOČARANA I NEZADOVOLJNA PREDVIĐENIM BUDŽETSKIM SREDSTVIMA\nUplaćeno 910.000 eura "dakićevcima", advokati pozvali radnike da...\nSimović: Agrobudžet iznosi 61 milion eura, domaćinski, evropski i...


RTS :: Festivalsko leto počinje u avgustu – kada će se održati najveći festivali\nMuzika Festivalsko leto počinje u avgustu – kada će se održati najveći festivali\nčetvrtak, 04. jun 2020, 18:56 -> 20:26\nIzvor: RTS, Vlada RS\nPremijerka Srbije Ana Brnabić i predstavnici manifestacionog turizma sastali su se kako bi definisali uslove neophodne za održavanje umetničkih i muzičkih festivala tokom avgusta i septembra, koji su označeni kao povoljni period u odnosu na epidemiološku situaciju u zemlji.\nKako je saopšteno iz Kabineta premijerke, „Egzit“ će biti održan od 13. do 16. avgusta, dok će „Nišvil“ i festival „Lavfest“ u Vrnjačkoj Banji biti održani u standardnim terminima od 13. do 15. avgusta, odnosno od 6. do 8. avgusta.\nSabor u Guči će ove godine biti održan od 6. do 9. avgusta, dok će beogradski festivali „Bir fest“ i „Mjuzik vik“ na Ušću biti održani od 20. do 23. avgusta, odnosno od 28. do 30. avgusta.\n„Beogradski festival igre“ počeće 11. septembra.\nBrnabićeva je najavila da će Vlada Srbije vrlo brzo usvojiti jasan plan otvaranja zemlje i istakla da je održavanje manifestacija i festivala veoma važno, kako u cilju promocije lokalnog turizma Srbije tako i kompletne revitalizacije sektora manifestacionog turizma.\nShvatajući značaj kulture, kreativne ekonomije i turizma, Brnabićeva je među prvim državnicima u svetu, kako se navodi u saopštenju, dala podršku održavanju festivala u Srbiji u avgustu.\nSastanku sa premijerkom prisustvovali su predstavnici festivala „Egzit“, „Guča“, „Bir fest“, „Nišvil“, „Lavfest“, „Arsenal“, „Beogradski festival igre“, koji zajedno sa ostalim organizatorima događaja u Srbiji, što je godišnje oko 2.000 manifestacija i 14.000 poslovnih i kongresnih događaja, doprinose državnom budžetu sa više od 200 miliona evra i generišu više od 10.000 stalnih i više desetina hiljada honorarnih poslova.


Formirana Centralnoevropska odbrambena saradnja – BiGportal.ba\nFormirana Centralnoevropska odbrambena saradnja\nZvaničnici ministarstava odbrane šest zemalja centralne Evrope i Balkana odlučili su da bliže sarađuju u kontroli migrantskih tokova i da, u tom cilju, koriste sva moguća sredstva, uključujući vojne snage. Austrija, Češka, Mađarska, Slovačka, Hrvatska i Slovenija su formirale grupaciju pod nazivom Centralnoevropska odbrambena saradnja, za koju žele da postane model za celu Evropsku uniju, […]\nZvaničnici ministarstava odbrane šest zemalja centralne Evrope i Balkana odlučili su da bliže sarađuju u kontroli migrantskih tokova i da, u tom cilju, koriste sva moguća sredstva, uključujući vojne snage.\nAustrija, Češka, Mađarska, Slovačka, Hrvatska i Slovenija su formirale grupaciju pod nazivom Centralnoevropska odbrambena saradnja, za koju žele da postane model za celu Evropsku uniju, prenosi AP.\nKako se navodi, jedan od ciljeva te grupacije je da svi migranti koji žele da traže azil u zemljama EU moraju to da zatraže u centrima vam Unije.\nAustrijski ministar odbrane Hans Peter Doskocil je rekao nakon sastanka u Pragu da njegova zemlja priprema detaljan akcioni plan saradnje vojnih snaga šest zemalja koje će održavati zajedničke vojne vežbe u narednih nekoliko meseci.


Komazec: strateški partneri snažno podržavaju regionalnu ekspanziju GGE-a\nPlan kompanije GGE da postane regionalni energetski lider u pružanju integrisanih energetskih usluga i u Sloveniji i u ostalim zemljama Jugoistočne Evrope, kao i investicioni plan kompanije koji predviđa investicije u vrednosti od 170 miliona evra u narednih pet godina, snažno podržavaju vlasnici kompanije, kao i novi investitori.\nGlavni fokus kompanije GGE, još od njenog osnivanja 2011. godine bio je na ESCO energetskim usluga i u Sloveniji i u regionu Jugoistočne Evrope. Ove godine kompanija planira da delatnost proširi i na druga polja u energetici, sa ciljem da postane regionalni energetski lider koji pruža integrisane energetske usluge i na lokalnom i na drugim tržištima u regionu“, rekao je Luka Komazec, direktor slovenačke kompanije GGE u intervjuu za portal Energetika.net.\n“GGE će svojim klijentima u čitavom regionu ponuditi tri paketa energetskih rešenja: obnovljivi izvori energije (Heat & Power divizija), energetski menadžment (Demand Side Management Division) i ESCO energetske usluge,“ objasnio je Komazec.\nMapa projekata koje kompanija trenutno realizuje, kao i projekata koji su u fazi planiranja pokriva mnoge zemlje u regionu: GGE je u poslednjoj fazi pregovora sa međunarodnim lancem hotela u Sloveniji za investicije u optimizaciju energetskih troškova, priprema ponudu za ugovor koji predviđa povećanje energetskih performansi javnih zgrada u Ljubljani, dok na tržištu Srbije, GGE radi na merama unapređenja energetske efikasnosti u Merkator šoping centrima.\nKomazec je najavio da kompanija planira da investira 20 miliona evra u mere unapređenja energetske efikasnosti u zgradama u naredne tri godine, kao i 150 miliona evra u obnovljive izvore energije u Jugoistočnoj Evropi u narednih pet godina.\n„U Srbiji i Hrvatskoj smo prepoznali najveće prilike za obnovljive”, rekao je Komazec. On je objasnio da kompanija namerava da investira u postrojenja koja kao gorivo koriste biomasu i biogas i dodao da u razvijanju ovih projekata GGE radi sa jednim od vlasnika firme, fondom iz SAD-a koji ima ogromno iskustvo kada je reč o investicajama u energiju vetra širom Evrope i Australije. „U suštini, mi uživamo podršku strateškog partnera na ovakvim projektima“, rekao je direktor GGE-a i dodao da su u Bugarskoj takođe osvojili poverenje jednog bugarskog investicionog fonda.\nDalji rast i razvoj kompanije obeležilo je takođe i značajno uvećanje tima zaposlenih, koji danas okuplja 40 eksperata, što je duplo više u odnosu na prethodnu godinu. „Očekujemo da će i prihod da raste u skladu sa rastom broja zaposlenih. Strateški plan kompanije predviđa da tim zaposlenih čini preko 100 ljudi do 2020.godine,“ rekao je Komazec i napomenuo da je kompanija u svoje redove dovela neka istaknuta imena slovenačke energetike, uključujući Tomaža Štokelja, koji je dugo godina radio kao rukovodilac trgovine električnom energijom u HSE.\nGGE je jedna od vodećih firmi za pružanje energetskih usluga u regionu Jugoistočne Evrope, a počela je sa radom u Sloveniji pre nekoliko godina. U međuvremenu je proširila poslovanje na Hrvatsku i Srbiju, a odnedavno i na Bosnu i Hercegovinu, Crnu Goru i Bugarsku. Timovi GGE eksperata pomažu klijentima u ovim zemljama da sprovedu mere energetske efikasnosti, istovremeno obezbeđujući finansijska sredstva za te projekte.\nGGE je ugradio kotlove na biomasu za kožaru ELTID u Srbiji, kotao na drvnu biomasu u Žužemberku u Sloveniji, a u toku je ugradnja slične instalacije u opštini Dobrepolje, takođe u Sloveniji. Največi deo projektnog portfolia GGE-a u Sloveniji finansira SUSI Energy Efficiency Fund.\nTagovi: energetska efikasnost, ESCO, finansiranje, GGE, obnovljivi izvori energije, OIE\nPočetna » Vesti » Energetska efikasnost » Komazec: strateški partneri snažno podržavaju regionalnu ekspanziju GGE-a


Osnovan Richemont klub Srbija – Pekar&Poslastičar\nOsnovan Richemont klub Srbija\nKako je, u prošlom broju našeg magazina,u tekstu posvećenom održavanju prvogKongresa o kiselom testu u Lucernu,najavio Miloš Mladenović, direktorproizvodnje Trgocentra Skroz dobrapekara, u Beogradu je 3. jula 2019.godine osnovan Richemont klub Srbija.\nPrepoznavanje i uvođenje profesionalaca iz Srbije u internacionalnu porodicu stručnjaka pekarstva i poslastičarstva od strane ugledne Richemont škole i Internacionalnog Richemont kluba velika je čast, koju u budućnosti valja opravdati poštovanjem standarda kvaliteta kakve klub postavlja.\nNa Osnivačkoj skupštini prisutnima su se prvo obratili gosti skupa: Jorge Pastor Moreno, predsednik Internacionalnog Richemont kluba (Španija) i Reto Fries, direktor Richemont Visoke škole za pekarstvo i poslastičarstvo (Švajcarska), iz čijih reči se moglo zaključiti da im je poseta Beogradu otkrila bogatstvo i kvalitet ponude pekarskih i poslastičarskih proizvoda kakvih se ne bi postidele ni mnogo veće prestonice.\nGospodin Moreno je istakao da „filozofiju Richemont kluba definišu tri pojma: to je mesto gde se podučava i gde se uči, ali na prvom mestu gde se deli. Deli u smislu prenošenja znanja i strasti, ali i gajenja prijateljstva”, i dodao da je to i „mesto za snevanje i ostvarivanje snova”. Njegovoj dobrodošlici u porodicu Richemont pridružio se gospodin Fries, koji se na kraju svog obraćanja posebno zahvalio Naseru Idrizoviću, vlasniku pekare Denis, na mogućnosti da degustira neke od proizvoda iz bogate ponude ove kuće peciva i hleba iz Mladenovca. Veliku podršku osnivanju Richemont kluba Srbija svojim kolegama su pružili predstavnici Richemont kluba Hrvatska, i kako je u svom obraćanju prisutnima naglasio direktor tog kluba i predsednik Upravnog odbora kompanije TIM ZIP, Vladimir Bulić: „Jedan san je ostvaren!\nSada je na vama red da sanjate svoj san.” Gospodin Bulić je podsetio da je taj san započet pre tri godine i da je uloženo mnogo truda kako bi i Srbija bila upisana u mapu Richemont klubova. „Ono što vama danas ovde okupljenim članovima Richemont kluba Srbija na prvom mestu želim jeste ono zbog čega Richemont klub i postoji, a to je težnja ka izvrsnosti – želja da uvek stremite ka boljem, a Klub je tu da vam u tome pomogne”, akcentovao je direktor Richemont kluba Hrvatska, koji postoji već 17 godina i bez čije podrške, kako je već naglašeno, ovaj događaj ne bi bio moguć. Pomoć kolegama u pronalaženju potrebnih informacija i širenju znanja iz struke, otkriva nam kao osnovni motiv da svoje dragoceno vreme uloži u osnivanje ovog kluba i njegov potpredsednik Naser Idrizović: „Učlanjenjem u Richemont klub Srbija kolegama se otvara mogućnost komunikacije sa svakom pekarom u Evropi koja je članica Richemont kluba – prostor edukacije koji će omogućiti utiranje lakšeg i bržeg puta ka Evropi.” Redakcija P&P svim sadašnjim i budućim članovima Richemont kluba Srbija želi da iskoriste ovaj edukativni prostor, a mi ćemo ih sa zadovoljstvom pratiti na tom putu i izveštavati o novim tendencijama i postignućima. Funkcije u Richemont klubu Srbija: Miloš Mladenović, predsednik Richemont kluba Srbija; Naser Idrizović, potpredsednik Richemont kluba Srbija; Nataša Krstić, direktor Richemont kluba Srbija; Ivan Krstivojević, predsednik Nadzornog odbora.\nCiljevi Richemont kluba*:\norganizovanje stručnjaka iz oblasti pekarstva i poslastičarstva sa namerom promovisanja i negovanja razmene mišljenja i ideja u pravcu podizanja nivoa kvaliteta struke; podizanje kvaliteta redovnog obrazovanja na viši nivo, kao i dopunskog i daljeg usavršavanja kadrova za pekarstvo i poslastičarstvo; organizovano delovanje članova u pravcu formulisanja zajedničkih stavova prema normativnim i zakonskim inicijativama i rešenjima državnih i drugih organa u preduzetničkoj delatnosti pekarstva i poslastičarstva; organizovani transfer savremenih ideja, znanja i tehnologija iz razvijenih preduzetničkih sistema, posebno iz zemalja s tradicionalno visokokvalitetnom pekarskom i poslastičarskom proizvodnjom, odnosno iz zemalja u kojima su organizovani nacionalni Richemont klubovi.\n*izvod iz Statuta Richemont kluba (član 6).\n„Hleb mora da bude ukusan!”\nJorge Pastor Moreno, predsednik Internacionalnog Richemont kluba\nČinjenica je da često zaboravljamo kako je hleb najvažnija osnovna namirnica. Kada danas govorimo o hlebu, sve više govorimo o njegovoj ceni ili boji, o tehnologiji proizvodnje ili postrojenjima potrebnim za njegovu izradu, a zaboravljamo da je to osnovna namirnica. Stoga smo mi pekari, kao proizvođači hleba, u obavezi da poštujemo etiku te proizvodnje i ponudimo mušterijama najkvalitetniji hleb koji možemo da napravimo. Sledeći zahtev glasi: „Definišite kvalitet!” Svi su spremni da odgovore na ovo pitanje, da imaju svoju definiciju kvaliteta, a za mene je to ovih nekoliko premisa: na prvom mestu to je pitanje ukusa – hleb mora da bude ukusan! Dalje, hleb mora da bude lako svarljiv, ova namirnica treba da sadrži minimalnu količinu šećera, tj. nizak glikemijski indeks, hleb treba da odlikuje dobar nutricionistički sastav, što podrazumeva testo sa dugom fermentacijom, sa surduom, sa velikim brojem različitih sastojaka… a što na kraju podrazumeva veliki broj informacija, znanja i permanentnog obrazovanja – neophodnih da bi se ove premise zadovoljile. Sledi jednostavan zaključak: mi pekari moramo da posvetimo vreme i uložimo sredstva i napore u učenje, kako bismo bili u stanju da svojim korisnicima ponudimo ukusan, zdrav i nutricionistički kvalitetan hleb. Richemont škola je pravo mesto za to, a Richemont klubovi prostor za razmenu iskustava i prenošenje znanja, uz strukovno druženje i podsticaj. Zbog toga sam srećan što i vaša sredina dobija klub koji će pomoći da kvalitet hleba o kome sam govorio postane standard u svakoj pekari u Srbiji.\nMiloš Mladenović, predsednik Richemont kluba Srbija:\n„Zahvaljujući posvećenosti gospodina Bulića i svih članova novoformiranog Richemont kluba u Srbiji konačno smo, sa velikim ushićenjem, dočekali ovaj dan. Ja, kao prvi predsednik Richemont kluba Srbija uveren sam da će naše angažovanje dovesti do unapređenja pekarske branše u Srbiji, a istinskim pekarskim profesionalcima i zaljubljenicima u struku omogućiti napredak I priznanje van granica naše zemlje.”\nNataša Krstić, direktor Richemont kluba Srbija:\n„Iskreno smo ponosni što je, nakon izuzetnog truda i kontinuiranog rada, upriličen dosad najznačajniji svečani trenutak u pekarstvu Srbije – osnivanje Richemont kluba Srbije. Pridruživanjem međunarodnom udruženju najboljih u struci, otvaraju nam se razne mogućnosti i prilike koje doprinose popularizaciji i unapređenju pekarstva. Svesni smo da je pred nama i puno rada na kreiranju vlastitog identiteta Kluba čiji je zadatak, između ostalog, da neprekidno doprinosi zajedničkim dostignućima na međunarodnom nivou. Kompanija TIM ZIP je bila inicijator i biće trajna podrška razvoju kluba kao i stvaranju i očuvanju njegovih vrednosti“.


Grenel u Prištini razgovarao s Hotijem i Tačijem, potpisan sporazum, dobio orden - ebart\nAUTOR: N1 Beograd / AUTOR: RTS / AUTOR: FoNet /// Foto: Tanjug / AP, Astrit Ibrahimi\nDelegacija američke vlade, predvođena izvršnim direktorom Međunarodne korporacije za finansiranje razvoja (DFC) Adamom Belerom i specijalnim predstavnikom za dijalog Beograda i Prištine Ričardom Grenelom bila je u poseti Prištini, tokom koje je potpisan sporazum.\nDopisnica N1 Una Hajdari javlja da je prvo održan sastanak sa Hotijem koji je trajao duže od predviđenog vremena.\nAdam Bouler potpisao je, javljaju mediji, ekonomski sporazum sa Hotijem. Potpisivanju su, navodi RTS, prisustvovali kosovski predsednik Hašim Tači i predsednica skupštine Vjosa Osmani, a sa američke strane, Ričard Grenel.\n"Očekuje se da će novi Sporazum o podsticaju ulaganja između Kosova i SAD pružiti pristup čitavom spektru investicione podrške Međunarodne korporacije za finansiranje razvoja SAD-a, kao i uspostaviti obaveze u vezi podrške Korporacije za projekte na Kosovu i kosovskom radu na njima", navodi se u izjavi potpisanoj u okviru posete američke delegacije Prištini.\n"Posle istorijske ekonomske normalizacije izmedju Srbije i Kosova, o kojoj su se dogovorili 4. septembra, Kosovo i SAD nameravaju da unaprede pregovore, nakon stupanja na snagu novog sporazuma o podsticaju investicija izmedju Kosova i SAD-a", navedeno je u izjavi koju prenose prištinski mediji.\nTo se, kako je rečeno, odnosi na važne projekte na Kosovu, uključujući i projekte dogovorene kao deo ekonomske normalizacije izmedju Srbije i Kosova.\nKosovo i SAD nameravaju dosledno da sprovode novi sporazum o posticanju ulaganja izmedju Kosova i SAD-a, a dok dosledno sprovode sporazum, obe nacije očekuju projekte koji dalje jačaju integraciju i razvoj u regiji, rečeno je u izjavi u kojoj se pozdravlja "ekspeditivno zaključivanje novog sporazuma".\n"Delimo želju da ovaj sporazum bude potpisan što je pre moguće i da stupi na snagu u vrlo bliskoj budućnosti, nakon završetka naših domaćih procedura", navedeno je u izjavi, potpisanoj u ponedeljak.\nPrethodno su Beler u ime DFC, i predsednica Izvozno-uvozne banke (EXIM) Kimberli Rid (Kimberly Reed) potpisali 15. septembra pisma o namerama sa Srbijom i Kosovom za pomoć u finansiranju izgradnje Autoputa mira - Priština - Niš.\nPredsednik Kosova Hašim Tači odlikovao je u ponedeljak uveče specijalnog predstavnika američkog predsednika za dijalog Kosova i Srbije Ričarda Grenela medaljom za zasluge. Tači je Grenela odlikovao za izvanredan doprinos dijalogu i postizanju sporazuma u Vašingtonu 4. septembra.\nOdlikovanje za Grenela\nNakon potpisivanja sporazuma, Tači je odlikovao Grenela ordenom za specijalne zasluge. Tači je Grenela odlikovao za izvanredan doprinos dijalogu i postizanju sporazuma u Vašingtonu 4. septembra.\n"Veoma sam srećan i ponosan što je ambasador Grenel postigao ovaj uspeh. Ono što drugi nisu postigli ambasador Grenel je vrlo brzo učinio", rekao je Tači.\nOn je poručio da će sporazum o Beloj kući doneti mir, ekonomski razvoj i bolji život građanima Kosova i regiona. Tači je u obraćanju Grenelu istakao da je veoma ponosan što su dve godine radili na finalizaciji tog sporazuma.\n"Znam suštinu ovog procesa, zato vam čestitam na spremnosti i posvećenosti, iako smo mladi Evropljani mi smo ipak najviše proamerikanci", naveo je Tači.\nKosovski predsednik izrazio je posebnu zahvalnost predsedniku SAD Donaldu Trampu, istakavši da se raduje njegovoj poseti Kosovu. "Čvrsto verujemo da SAD mogu postići konačan sporazum između Kosova i Srbije", naveo je Tači, prenosi Kosovo onlajn.\nGrenel se u poseti Prištini nalazi prvi put od potpisivanja sporazuma u Vašingtonu.\nAmerička delegacija u ponedeljak uveče, nakon sastanka u Prištini, došla je u Beograd, a na aerodromu su je dočekali premijerka Ana Brnabić i ambasador SAD Entoni Godri. Delegaciju će u utorak primiti predsednik Aleksandar Vučić i predsednica Vlade Ana Brnabić. Predstavnici američke korporacije bi u utorak i sredu trebalo da imaju sastanke i sa predstavnicima Privredne komore i Ministarstva finansija.\nOtvaranje regionalne kancelarije Međunarodne razvojne finansijske korporacije, nova ulaganja Amerike u region - trebalo bi da budu teme razgovora srpskih i američkih zvaničnika.\nDa je nova kancelarija američke međunarodne razvojne finansijske korporacije DFC u Beogradu spremna, saopšteno je danas i iz Američke ambasade.


Pravna začkoljica koja bi mogla da spreči američke astronaute da ponovo borave na svemirskoj stanici\nZa Vašington i Moskvu ističe vreme za prevazilaženje pravne prepreke, koja bi mogla da spreči američke astroanute da borave na Međunarodnoj svemirskoj stanici. Taj problem bi mogao da postane aktuelan već sledeće godine.\nPosle uspešnog povratka šatla Diskaveri, NASA je odložila nove misije orbitera sve dok ne pronađe način da spreči otpadanje zaštitne pene tokom poletanja. Kada letovi budu obnovljeni, glavni zadatak budućih posada biće nastavak izgradnje Međunarodne svemirske stanice, kojom zajednički upravljaju SAD i Rusija, uz pomoć Evropske unije, Kanade i Japana. Međutim, postoji pravna začkoljica koja bi mogla da spreči američke astronaute da ponovo borave na svemirskoj stanici. Sve je vezano za sporazum koji su SAD i Rusija potpisale 1996. godine, a kojim je precizirano da će Rusija besplatno prevoziti američke posade i opremu. Ugovor važi do sledećeg aprila, a bio je posebno značajan posle gubitka šatla Kolumbija, pošto SAD od tada nisu imale nikakav drugi način prevoza do stanice. Kako objašnjava Marša Smit, iz istraživačke službe američkog Kongresa, poslednji let američkih astronauta letilicama Sojuz planiran je za oktobar ove, a povratak za april 2006. godine.\n“Posle aprila SAD nemaju nikakvu garanciju za pristup svemirskoj stanici, pošto će do tada Rusija ispuniti svoje ugovorne obaveze. Ne znamo hoće li šatl leteti ili ne, ali astronauti će i u slučaju da orbiter poleti moći da borave na stanici samo dok je on spojen sa njom.”\nRusko – američki sporazum imao je smisla u vreme kada su šatlovi redovno leteli i dok je NASA predvidjala da će stanica biti završena do aprila 2006. Za period posle toga američka agencija je planirala da na stanici postoji specijalna spasilačka kapsula, koju bi američki astronauti mogli da upotrebe u vanrednim situacijama, kako ne bi zavisili od letilica Sojuz. Kako objašnjava Marša Smit, administracija predsednika Buša odustala je od tog plana zbog prekoračenja troškova i drugih razloga. Najlogičnije rešenje za NASA-u bilo bi da zakupi ruske usluge. Međutim, jedan zakon usvojen pre 5 godina zabranjuje takve ugovore sve dok predsednik Buš ne potvrdi da Moskva nije Iranu prodala rakete i drugi vojnu tehnologiju.\nNa pretresu u Predstavničkom domu, kongresmen Dejna Rorbaher ukazao je da taj zakon nije sprečio Iran da razvija svoj nuklearni program, i optužio ovu i prethodnu administraciju da nisu preduzele diplomatske korake za sprečavanje Moskve da Teheranu pruža tehničku pomoć. Sa svoje strane, administracija predsednika Buša želi da Kongres donese zakonske amandmane kako bi NASA mogla da kupuje ruske svemirske usluge. Međutim, Marša Smit veruje da postoje načini da se problem taj problem zaobiđe. Zakon omogućava kupovanje takvih usluga kada su potrebne za sprečavanje gubitka ljudskog života ili za slučaj potrebe pružanja pomoći pomoć u održavanju ruskog dela stanice. Ona kaže da bi predsednik Buš trebalo da proglasi postojanje takve vanredne situacije.\nDruga mogućnost bi bila da predsednik odluči da se zakon ne odnosi na kompaniju koja proizvodi letilice Sojuz, čime bi se stvorili uslovi da NASA nabavi te svemirske brodove za svoje potrebe. Fizičar Albert Vilon, član komisije koja je ispitivala uzroke eksplozije šatla Čelindžer, napominje da bi druga mogućnost bila da se dogovori produženje postojećeg ugovora o besplatnim ruskim uslugama. On je, međutim, svestan da je malo verovatno da bi ruska svemirska agencija, koja pati od hroničnog nedostatka sredstava, pristala na to.\n“Mislim da smo sami sebe saterali u ćorsokak. Ne verujem da bi nam oni odbili poziv za slučaj potrebe spasavanja. Ali mislim da nije verovatno od njih očekivati da to urade još 28 puta.”\nDirekor NASA-e, Majkl Grifin ističe da je ovo pitanje glavni razlog zašto on želi da zameni postojeću flotu šatla do 2010. drugom svemirskom letilicom, koja bi omogućila SAD da zadrže svoju nezavisnost u svemiru.


Home / Izbori / Izbori 2018\n18. Decembra 2018.\tIzbori 2018, Politika RS\nNarodna skupština Republike Srpske izglasala je novu vladu i premijera. Vlada Republike Srpske ima 16 ministara koji dolaze iz šest različitih partija, a među njima je šest žena. Za izbor Viškovića glasala su 54 poslanika, protiv je bilo njih devet, dok su četiri bila suzdržana. Za izbor ministara glasalo …\n17. Decembra 2018.\tIzbori 2018, Politika RS\nREPUBLIKA Srpska danas bi trebala da dobije novu vladu, koja će biti izabrana na drugoj posebnoj sednici Narodne skupštine RS, čiji je početak zakazan za 12 časova u Banjaluci. Mandat za sastav nove vlade RS dobio je Radovan Višković (SNSD) koji za “Novosti” kaže da za svoj program, i predložene …\n13. Decembra 2018.\tIzbori 2018, Politika RS\nNakon međupartijske podjele resora u novoj vladi Srpske, poznata su i imena gotovo svih ministara koji će činiti tim Radovana Viškovića. Najveće iznenađenje jeste to što je Ujedinjena Srpska Nenada Stevandića dobila Ministarstvo prosvjete i kulture, jer se do sada govorilo o resorima trgovine ili porodice. Natalija Trivić pominje …\n11. Decembra 2018.\tIzbori 2018, Politika RS\nSavez nezavisnih socijaldemokrata (SNSD) tražiće postavljanje zastava Republike Srpske u prostorijama Parlamentarne skupštine BiH i Savjeta ministara BiH, potvrdio je za Klix.ba poslanik SNSD-a u Predstavničkom domu Parlamentarne skupštine BiH Staša Košarac. “Smatram da u svim institucijama Bosne i Hercegovine treba biti vidljiva zastava RS. To je ustav jasno …\n8. Decembra 2018.\tIzbori 2018\nU Vladi se uveliko piše ekspoze, razgovara i pregovara. Polako se nazire novi sastav Vlade Srpske. Kako ATV saznaje, u novi će mandat veliki broj aktuelnih ministara. Novo ime stiže u ministarstvo finansija – tu će Zora Vidović iz Poreske Uprave. Alen Šeranić, izvjesno je, baviće se zdravstvom. Boris Pašalić …\n6. Decembra 2018.\tIzbori 2018, Politika RS\nZa predsjedavajuću Predstavničkog doma Parlamentarne skupštine BiH većinom glasova parlamentaraca izabrana je Borjana Krišto iz HDZ-a. Za izbor Borjane Krišto na mjesto predsjedavajuće glasalo je 26 poslanika, protiv je bilo osam, dok je sedam poslanika bilo suzdržano. Parlamentarci su sa 23 glasa za, 17 protiv i dva suzdržana podržali Denisa …\n6. Decembra 2018.\tIzbori 2018\nMilorad Dodik, predsjedavajući Predsjedništva BiH rekao je nakon sastanka sa Željkom Cvijanović, predsjednikom RS da će na idućoj sjednici Predsjedništva tražiti povlačenje 16 srpskih ambasadora. Dodik je istakao da na nivou BiH zastupa interese Republike Srpske, u kojoj je i biran. Dodik je naglasio da je potrebna koordinacija i …\n5. Decembra 2018.\tIzbori 2018, Politika RS\nPoslanici Narodne skupštine Republike Srpske izabrali su pet delegata u Dom naroda Parlamenta BiH i to Mladena Bosića (SDS), Lazara Prodanovića (SNSD), Nikolu Špirića (SNSD), Dušanku Majkić (SNSD) i Sredoja Novića (SNSD). Nakon izbora delegata u Dom naroda poslanici će glasati i za kandidate za Vijeće naroda Republike Srpske …\nFormiran Nezavisni demokratski klub u parlamentu Srpske\n30. Novembra 2018.\tIzbori 2018, Politika RS\nČetiri poslanika koja su isključena iz DNS-a osnovaće novi klub u Narodnoj skupštini RS, rekla je Spomenka Stevanović, predsjednica novoformiranog Nezavisnog demokratskog kluba. Ona je kazala da će klub raditi na vraćanju izvornih principa i upozorila da su DNS posljednje dvije ili tri godine preuzeli ljudi koji nikad nisu …\nReorganizacija ministarstava – formiraju se četiri nova, a jedno se ukida\nVlada Republike Srpske utvrdila je na današnjoj sjednici, po hitnom postupku, Prijedlog zakona o republičkoj upravi. Razlog za donošenje Zakona o republičkoj upravi sadržan je u potrebi reorganizacije republičke uprave, radi funkcionalnije organizacije Vlade, prilagođene savremenim kretanjima, sa fokusomna privredu, nove tehnologije, informatizaciju društva, unapređenje konkurentnosti privrede, ali i mladim kadrovima …


Umro je pesnik i publicista Osman Đikić - Fondacija Srpski legat\n30 mar 2016 MK\nNa današnji dan, 30. marta 1912. godine u Mostaru je u trideset četvrtoj godini umro srpski pesnik, publicista i političar muslimanske vere, Osman Đikić. Rođen je 7. januara 1879. godine takođe u Mostaru, gde je završio osnovnu školu i nižu gimnaziju, odakle su ga zbog prosrpskog delovanja austrougarske vlaste isključile, pa je školovanje nastavio u Beogradu, Carigradu i Beču u kome je završio Trgovačku akademiju. Radio je kao činovnik u bankama u Zagrebu, Brčkom i Mostaru, gde se još kao gimnazijalac družio sa pesnicima Šantićem, Ćorovićem i Dučićem, okupljenim oko lista „Zora“, pod čijim je uticajem počeo da piše pesme. Bio je jedan od osnivača Kulturnog društva bosanskohercegovačke muslimanske mladeži „Gajret“, koje je prosrpski usmeravao, a 1909. godine kada je postao sekretar ovog društva preselio se u Sarajevo, gde je pokrenuo više časopisa i bio urednik „Samouprave“. Pored pesama koje je objavljivao u „Bosanskoj vili“, „Zori“, „Beharu“ i još nekim listovima, iza sebe je ostavio i tri zbirke pesama, a pisao je i prozu, drame i rasprave o društveno-političkim pitanjima. Takođe se bavio i beleženjem narodnih običaja i sakupljanjem narodnih pesama, koje nije stigao da obradi do kraja, te je svu tu građu od oko 5000 stihova poklonio Srpskoj kraljevskoj akademiji u Beogradu. Osman Đikić umro je od tuberkuloze i sahranjen je u rodnom gradu, a njegova supruga, Srpkinja pravoslavne vere, Zora, umrla je dve godine kasnije od iste bolesti, te je priča o njihovoj ljubavi i preranoj smrti prerasla u legendu koja traje do danas. Između dva svetska rata, prema projektu arhitekte Aleksandra Deroka, podignuto mu je spomen-turbe kod Karađoz-begove džamije, gde su mu preneti posmrtni ostaci, ali su ga ustaše uništile 1941. godine. Ono je obnovljeno posle rata, međutim 1992. godine ponovo je uništeno od strane hrvatskih oružanih snaga i delimično obnovljeno krajem prošlog veka. Danas u Srbiji njegovo ime nose po jedna ulica u Beogradu i Novom Pazaru.\n1983. godine umro je revolucionar, književnik i političar Rodoljub Čolaković.\nNaj@Sombor - Gradska kuća u Somboru


Pešić & Bajčeta Advokatska kancelarija\nMiljana Vukova 3, Podgorica\nAdvokati i finansije, Registar advokata\nAdvokatska kancelarija Pešić & Bajčeta je mlada i dinamična kancelarija za pružanje advokatskih i drugih pravnih usluga u Crnoj Gori, koja nudi širok spektar sofisticiranih pravnih usluga kompanijama i pojedincima. P&B partneri i saradnici su visoko kvalifikovani, iskusni i poštovani profesionalci, koji rade unutar kompanije ili kao njeni spoljnji savjetnici i saradnici.\nZa razliku od velikih kancelarija, jednako smo ponosni zastupanjem, kako kompanija, tako i pojedinaca. Kancelarija manjeg tipa uvijek podrazumijeva veću i efikasniju uključenost partnera u posao, i dodatnu garanciju završetka ugovorenog u zadatom roku.\nNaš pristup poslu je timski, konstruktivan, posvećen i direktan. Poseban akcenat stavljamo na blisku saradnju sa klijentima, kako bi što prije i lakše došli do realnog rješenja vaših ciljeva i potreba. Naši advokati i konsultanti posjeduju odlično znanje jezika što obezbjedjuje dobru komunikaciju sa klijentima, bolju efikasnost i najbolja poslovna rješenja.\nKako se najbolja partnerstva zasnivaju na povjerenju, uvijek se trudimo da izgradimo što prisniji i konstruktivniji odnos sa klijentima. Naš proaktivan i analitičan pristup u davanju savjeta, sa pravovremenom uslugom, osnovni su elementi našeg timskog rada.\nAdvokatska kancelarija Pešić & Bajčeta pružaju klijentima spektar korporativnih i generalno usluga u privredi: osnivanje, akvizicije, restruktuiranje i spajanje privrednih društava, stečajni postupci, zastupanje istih pred nadležnim sudovima, pravne usluge vezane za nepokretnosti, naplata duga, rješavanje sporova, oporezivanje, radni odnosi - kako za korporativne strukture tako i pojedince.\nNaša raznovrsna ekspertiza će vam mnogostruko pomoći pri rješavanju većine poslovnih i pravnih pitanja: od najsenzitivnijih, kao što su vansudska poravnanja, do postizanja preduzetničkih i komercijalnih aspiracija u postavljanju, vodjenju i razvoju vašeg posla, pri tom vodeći računa o svim vašim poreskim pitanjima.\nAdvokati kancelarije Pešić & Bajčeta Vam omogućavaju da budete uvijek za korak ispred drugih, jer pružamo samo ono što vam je potrebno.\nNaslov: Pešić & Bajčeta Advokatska kancelarija


Rusi nagovaraju Dačića da raskine savez sa DS-om\n► Rusi nagovaraju Dačića da raskine savez sa DS-om\nRusija uporno nagovara lidera Socijalističke partije Srbije Ivicu Dačića da raskine savez sa Demokrtskom strankom i prikloni se naprednjacima.\nRusiju sada mnogo više intrigira ko će voditi srpsku vladu, nego 2008. godine, pišu Večernje novosti.\nZa ovu teoriju mnogi su dobili "potvrdu" time što je lider Dačić u sredu naprasno otputovao u Moskvu u jeku pregovora sa demokratama.\nPored toga, niko od funkcionera DS-a nije u četvrtak uveče bio na prijemu u ruskoj ambasadi, što sugeriše da nije sve u najboljem redu u odnosima demokrata i Moskve. Prošlogodišnjem prijemu je prisustvovao lider DS-a Boris Tadić, kao i Dačić koji je tada bio u Beogradu (pogledajte fotografiju).\nUprkos ovim spekulacijama, u taboru DS-a veruju da imaju velike šanse da sklope kockice sa SPS i Liberalno demokratskom partijom.\nLider Socijaldemokratske partije Srbije Rasim Ljajić rekao je da se trenutno razgovara o principima rada buduće vlade i ne krije da još postoje razlike među partnerima.\n"Sporna pitanja su budući odnos sa MMF-om, očuvanje makroekonomske stabilnosti, kako da se Srbija izbori s problemom nezaposlenosti, nelikvidnosti domaće privrede, visokog spoljnopolitičkog deficita. Kada se ti principi usaglase između demokrata i socijalista, biće reči i o personalnim rešenjima i podeli resora, ali i o utvrđivanju zajedničke politike oko rešavanja problema Kosova", rekao je Ljajić.\nNovosti navode da se ključni pregovori o vladi očekuju već za vikend. Ako se DS, SPS i LDP slože oko kursa budućeg kabineta prema Kosovu i paketa bolni ekonomskih mera, na stolu će vrlo brzo naći i kadrovska šema resora.\nautor: MP\tizvor: Novosti/Novi magazin\n8.06.2012, 11:38h Realnost Preporuči (3)\nNeverovatno je kako pojedinci treba jednom da shvate i pogledaju istoriske cinjenice pa da pricaju o tome ko je kome pomogao.Samo jedan segment, a to je da nasu vojsku nisu hteli da prihvate prijateljski brodovi kvazi prijatelja Francuza i Italijana doim nije zapreceno obustavljanjem istocnog fronta.A ovi sto zale za zutima neka razmisle sta je tu ostalo i ko su ti sto je danas predstavljaju, bruka i sramota.Nepripadam ni jednpj stranci ali mi ovih bilo preko glave.Sve su unistili, a na putu su bili potpuno i moju kompaniju da uniste.To je zivot a ne margine o kojima se prica, velike pljacke koje su sproveli od 2000 godina da su Slobini deca iz zabavista za njih.\n8.06.2012, 10:49h olga Preporuči (3)\nNisam rusofil,ali rusi su upravu.Onog momenta kada društvo iz DS sa Tadićem ne bude na vlasti smanjiće se vidno sistemska korupcija,pritisak na medije;neki će biti i zatvoreni i sudstvo će raditi normalno koliko toliko.Zabluda je da oni rade u interesu građana i tobože uvođenja Srbije u EU.To je samo paravan od 2000 za pljačku i bogaćenje;pa dali neko normalan misli da Srbija sa Surčinski i ostalim klanovima uopšte može u Evropu.Pa oni su sa znanjem vrha DS kupili pola Srbije i nikome nikada nije proveravan novac.Pa šta će Šaper u Evropi kada ovde sasvim fino posluje sa državnim firmama,ili recimo Đilas,Krstić i ostali kumovi i drugovi.\n8.06.2012, 09:48h ruska Preporuči (6)\nRusija nas je vecito zamajavala a stvarno nikada pomagala pa njene savete treba izbegavati.\n8.06.2012, 09:05h TRex Preporuči (1)\nMnogi se okreću u grobu,kada vide ko je predsednik Srbije i od koga zavisi buduća vlada. Opet kvazi-nacionalisti i guslari hoće da odlučuju o sudbini naroda, kao da nije već bilo dosta stradanja i žrtava radi njihove 'nacionalne politike i patrijotske pljačke države.\n8.06.2012, 05:56h Bobi Preporuči (5)\nSloba se u grobu okrece ko je preuzeo partiju.Krajnje je vreme da se opameti i poslusa prijateljski savet Rusije.Nek procita pesmu Jevropa od Djure Jaksica\nPotpredsednica Demokratske stranke (DS) Dragana Rakić iznela je danas tvrdnje da Srpska napredna stranka (SNS) dnevno "ukrade, zloupotrebi ili proneveri" više od pet miliona evra te je...


Gligorov: U Srbiji jača predsednički sistem | Autonomija\nGligorov: U Srbiji jača predsednički sistem\nČekanje na rezultate predsedničkih izbora za formiranje vlade dodatno učvršćuje predsednički sistem\nSaradnik bečkog Instituta za međunarodne ekonomske studije Vladimir Gligorov ocenio je da se odlaganjem formiranja Vlade Srbije do rezultata drugog kruga predsedničkih izbora dodatno učvršćuje predsednički sistem.\n„Biće potrebno sačekati rezultate predsedničkih izbora da bi se znalo kako će izgledati podela resora u vladi, a to nije dobro jer se time dodatno učvršćuje predsednički sistem“, kazao je Gligorov agenciji Beta.\n„Glasovi su rasuti kako bi se smanjio rizik neodgovornog vladanja. No, svejedno glasači su se odlučili za dosadašnju koaliciju pre nego za opoziciju“, kazao je Gligorov.\nPrema njegovim rečima, rezultati opštih izbora u Srbiji pokazuju da se može govoriti o neuspehu naprednjaka i narodnjaka, pogotovo kada se uzmu u obzir rezultati radikala, Dveri i manjinske liste „Ni jedan od ponuđenih odgovora“.\nGligovor je istakao i da se ne bi moglo reći da se glasalo za to da predsednik vlade bude iz redova socijalista.\n„Oni nemaju neki kredibilitet kada je reč o privrednoj politici, a teško je pretendovati na mesto premijera ako se nema privredni program ili je on nedosledan i nedovoljno odgovoran“, kazao je Gligorov.


Izdavanje pasoša koštaće 25, a vozačke dozvole 10 eura - Vijesti | Radio Televizija Budva - Budva Crna Gora\nRadio Budva Live: Nina Badric - Neka te voli\nKako su privrednici uporno ukazivali da ima veliki broj administrativnih taksi čak 659 i da su visoke, u Vladi su se odlučili na izradu novog zakona, a ne na izmjene postojećeg.\nOpštine su, kako se navodi u nacrtu, dužne da svoje propise usaglase sa tim zakonom do 31. jula naredne godine. Izdavanje pasoša koštaće 25, umjesto 40 eura, vozačke dozvole deset, umjesto 15, a saobraćajne pet eura, prenosi RTCG.\nNacrtom je predloženo da taksa za zahtjev, molbu i prijedlog, prijavu i drugi podnesak bude smanjena sa pet na dva eura, nakon što je analizom utvrđeno da je ova taksa u Crnoj Gori znatno veća u odnosu na zemlje regiona.\n“Za žalbe se u Crnoj Gori naplaćuje taksa od pet eura. Uporednom analizom utvrđeno je da je veća u odnosu na pojedine zemlje regiona, te je predloženo njeno smanjenje na četiri eura”, navodi se u obrazloženju zakona.\nZa uvjerenja koja izdaju organi, taksa je pet eura, gdje smo opet rekorderi u regionu, pa je predloženo smanjenje na tri, što je slučaj sa taksom za ovjeru i sa svim rješenjima koja donose organi. Ovjera punomoćja u Crnoj Gori se naplaćuje pet eura, što je duplo više nego u Srbiji, a u drugim zemljama regiona ne postoji, pa je predloženo smanjenje za dva eura.


korona virus Архиве - Страница 2 од 89 - Dnevnik Juga\nHome / Tag Archives: korona virus (page 2)\nTag Archives: korona virus\nPad broja novoobolelih od korone u Jablaničkom okrugu\nIna Dendić 16/04/2022\tBojnik, DOGAĐAJI, DRUŠTVO, Lebane, Leskovac, Medvedja, Vlasotince 0\nPrema poslednjim podacima ZZJZ Leskovac u poslednjih 24 sata od 290 rezultata (od toga za grad Leskovac 150) – 15 rezultata su sa pozitivnim nalazom. Od ovog broja 8 lica je sa teritorije opštine Leskovac, 5 lica sa teritorije opštine Vlasotince, 1 lice sa teritorije opštine Medveđa i 1 lice …\nU Jablaničkom okrugu 13 novozaraženih Korona virusom\nSrdjan Stamenkovic 13/04/2022\tBojnik, DRUŠTVO, Korona Virus, Leskovac, Medvedja, Vlasotince 0\nZavod za javno zdravlje Leskovac saopštio je najnovije podatke saopštio je najnovije podatke o epidemiološkoj situaciji u Jablaničkom okrugu. U poslednjih 24 h od 265 rezultata (od toga za grad Leskovac 167) – 13 rezultata su sa pozitivnim nalazom. Broj novozaraženih po lokalnim samoupravama: 10 lica sa teritorije opštine Leskovac, …\nJednocifren broj hospitalizovanih u leskovačkoj Covid bolnici – U Kovid sistemu samo Infektivno odeljenje\nSrdjan Stamenkovic 07/04/2022\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nBroj hospitalizovanih u leskovačkoj Covid bolnici ponovo je jednocifren, posle nekoliko meseci. U Covid sistemu od ponedeljka je samo Infektivno odeljenje Opšte bolnice Leskovac, dok ostala odeljenja funkcionišu u redovnom režimu. Na bolničkom lečenju trenutno je 9 osova, a u ptehodna 24 časa nije bilo prijema na lečenje, dok su …\nU Jablaničkom okrugu još 25 zaraženih Koronom u poslednja 24 časa\nSrdjan Stamenkovic 06/04/2022\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nU prethodna 24 časa u Jablanićkom okrugu registrovano je još 25 slučajeva infekcije Korona virusom. U poslednja 24 časa od 208 rezultata (od toga za grad Leskovac 132) – 25 rezultata su sa pozitivnim nalazom. Broj novozaraženih po lokalnim samoupravama: 18 lica sa teritorije opštine Leskovac, 3 lica sa teritorije …\nU Leskovcu, Vlasotincu, Lebanu, Medveđi i Bojniku 38 novozaraženih u jednom danu\nSrdjan Stamenkovic 05/04/2022\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nNajnoviji zvanični podaci Zavoda za javno zdravlje pokazuju rast broja zaraženih u odnosu na vikend. U poslednja 24 časa od 319 rezultata (od toga za grad Leskovac 231) – 38 rezultata su sa pozitivnim nalazom. Broj novozaraženih po lokalnim samoupravama: 22 lica sa teritorije opštine Leskovac, 5 lica sa teritorije …\nOd 12 novozaraženih u Leskovcu i Bojniku polovina penzioneri\nSrdjan Stamenkovic 04/04/2022\tBojnik, DRUŠTVO, Korona Virus, Leskovac 0\nZavod za javno zdravlje Leskovac saopštio je najnovije podatke o epidemiološkoj situaciji u Jablaničkom okrugu. U poslednjih 48 sati testirano je 137 osoba, i potvrđeno je 12 novih slučajeva infekcije Korona virusom. Od toga 10 je iz Leskovca i 2 iz Bojnika. Među obolelima je najviše penzionera – 6, a …\nJoš 35 osoba pozitivno na koronu\nIna Dendić 02/04/2022\tBojnik, DOGAĐAJI, DRUŠTVO, Korona Virus, Lebane, Medvedja, Vlasotince 0\nPrema poslednjim podacima ZZJZ Leskovac, u poslednjih 24 sata od 307 rezultata (od toga za grad Leskovac 234) – 35 rezultata su sa pozitivnim nalazom. Od tog broja 22 lica je sa teritorije opštine Leskovac, 7 lica sa teritorije opštine Vlasotince,1 lice sa teritorije opstine Lebane, 2 lica sa teritorije …\nU Jablaničkom okrugu 19 pozitivnih na Koronu u poslednja 24 časa, među njima 12 penzionera\nSrdjan Stamenkovic 01/04/2022\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nZavod za javno zdravlje Leskovac saopštio je najnovije zvanične podatke o epidemiološkoj situaciji u Jablaničkom okrugu. U poslednjih 24 h od 237 rezultata (od toga za grad Leskovac 161) – 19 rezultata su sa pozitivnim nalazom. Broj novozaraženih po gradovima i opštinama: 16 lica sa teritorije opštine Leskovac, 2 lica …\nU Leskovcu 15, Medveđi 3, Bojniku i Lebanu po 2 nova slučaja Korona virusa\nSrdjan Stamenkovic 31/03/2022\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nZavod za javno zdravlje Leskovac saopštio je najnovije podatke o epidemiološkoj situaciji u Jablaničkom okrugu. U poslednja 24 časa od 232 rezultata (od toga za grad Leskovac 158) – 22 rezultata su sa pozitivnim nalazom. Broj novozaraženih po gradovima i opštinama: 15 lica sa teritorije opštine Leskovac, 2 lica sa …\nU Jablaničkom okrugu 20 pozitivnih na Koronu u jednom danu\nSrdjan Stamenkovic 29/03/2022\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nZavod za javno zdravlje Leskovac saopštio je najnoviej podatke o epidemiološkoj situaciji u Jablaničkom okrugu. U poslednja 24 časa od 336 rezultata (od toga za grad Leskovac 226) – 20 rezultata su sa pozitivnim nalazom. Broj novozaraženih po gradovima i opštinama: 16 lica sa teritorije opštine Leskovac, 2 lica sa …


Vršilac dužnosti Ministra Spoljnih Poslova i Dijaspore\nMINISTARKA INOSTRANIH POSLOVA I DIJASPORE\nGđa Meliza Haradinaj-Stublla je postdiplomske studije u diplomatiji završila na Univerzitetu u Oksfordu, sa fokusom na međunarodnu politiku, međunarodno javno pravo, međunarodnu trgovinu i finansije i diplomatske prakse, kao dobitnica prestižne stipendije Chevening*, generacija 2011. godine.\nOna je univerzitetske studije pohađala u Institutu za tehnologiju Ročester (RIT), Američki univerzitet na Kosovu, u smeru politika i javne politike.\nGospođa Haradinaj-Stublla je takođe 2013. godine osnovala Kosovski institut za diplomatiju, čiji je cilj da unapredi nacionalne interese Kosova na međunarodnoj sceni, a služila je kao izabrana odbornica u Skupštini opštine Priština tokom perioda 2009 - 2013.\nNedavno, gospođa Haradinaj - Stublla je obavljala funkciju savetnice premijera Republike Kosovo za spoljnu politiku. Njene glavne odgovornosti su uključivale upravljanje međunarodnom agendom premijera, kao i međunarodnu koordinaciju sa diplomatskim misijama Kosova u inostranstvu.\nGospođa Haradinaj - Stublla je udata i ima dvoje dece.\n*Stipendija za školovanje od Cheveninga – generacija 2011. godine, je globalni program stipendija Britanske vlade, koji sprovodi Kancelarija za inostranstvo Komonvelta.


Turska: Boltonove informacije su jednostrane i manipulativne, smatra Altun\nDirektor Odelenja za komunikacije turskog predsednika, Fahrettin Altun, oštro je, u nizu poruka objavljenih na Tvitteru u četvrtak, kritikovao novu knjigu bivšeg američkog savetnika za nacionalnu bezbednost Johna Boltona, rekavši da ona sadrži pogrešne izveštaje o razgovorima lidera dve zemlje.\n„Smatramo verovatnim da bivši visoki funkcioneri pokušavaju da iskoriste ozbiljne diplomatske razgovore i napore za rešavanje otvorenih pitanja između saveznika, poput Sjedinjenih Država i Turske, za svoju unutrašnju političku agendu“, napisao je Fahrettin Altun, aludirajući na Boltona.\nAltun je rekao da Boltonova knjiga uključuje “jednostrano” i “manipulativno” predstavljanje razgovora turskog predsednika Recepa Tayyipa Erdogana sa američkim kolegom Donaldom Trumpom.\n„Jasno je da ciljeve ovih lažnih karakterizacija koje dovode u zabludu pokreću unutrašnja politička pitanja, kao i lična korist“, nastavio je Altun.\nNaglasio je i da Erdogan i Trump naporno rade na popravljanju odnosa između svojih zemalja uprkos “dubokim razlikama” u politici i “nekim neprijateljskim glasovima protiv Turske u Washingtonu”, dodajući da je Trump učinio mnogo više slušajući NATO saveznika Tursku, u poređenju s nekim od prethodnih američkih administracija.\n„Uvereni smo da će odnos SAD i Turske preživeti takve pokušaje i da će na kraju biti još bolji. Predsednik Erdogan nastaviće iskrene, poštene i direktne razgovore sa američkim predsednikom Donaldom Trumpom“, zaključio je Altun./ibna


Ko je ubio Luku? Pomaci u istrazi, policija ima snimke\nTelegraf\t11.08.2014 15:00\nImamo solidnu saradnju sa policijom, postoje pomaci u istrazi, što nama kao roditeljima ne znači ništa sve dok se ne otkrije identitet ubice. Možemo samo da se borimo i nadamo da će se uskoro otkriti ko je pregazio Luku - rekla je Sanja Jovanović, majka mladića koji je pre 14 dana nastradao na Brankovom mostu\nU istrazi oko slučaja mladića, Luke Jovanovića, koji je nesrećno stradao na Brankovom mostu, kada je na njega naleteo “kantrimen”, po rečima njegove majke, Sanje Jovanović, ima pomaka, ali nažalost, još uvek nema konkretnih rezultata koji bi ukazali na to ko je vlasnik vozila kojim je pregažen mladić. Ipak, nadu da će se slučaj uskoro rešiti roditeljima uliva konstantna saradnja i posvećenost policije.\nNakon što je Luka nesrećno nastradao, njegov otac je u nedelju i ponedeljak, 3. i 4. avgusta stajao na mostu i držao sliku svog sina u nadi da će to ubrzati proces istrage. Bojan Jovanović će i danas biti na Brankovom mostu, a sudeći po društvenim mrežama, podršku roditeljima, ali i policiji u pronalaženju počinioca će dati veliki broj ljudi.\nLuka Jovanović je nastradao 25. jula ove godine i posle 14 dana i pored oko osam kamera koje snimaju saobraćaj na Brankovom mostu – identitet vlasnika “mini moris kantrimena” nije otkriven.\nRazgovarali smo sa Sanjom Jovanović, Lukinom majkom, koja nam je rekla da postoje neki pomaci u istrazi, ali da nema još konkretnih rezultata.\n- Imamo solidnu saradnju sa policijom, postoje pomaci u istrazi, što nama kao roditeljima ne znači ništa sve dok se ne otkrije identitet ubice. Možemo samo da se borimo i nadamo da će se uskoro otkriti ko je pregazio Luku – rekla je Sanja Jovanović i dodala da je zahvalna svim ljudima i medijima koji su im dali podršku, ali i svima iz policije koji rade na ovom slučaju.\nDa podsetimo, nesreća se dogodila kada je Luka Jovanović sa još trojicom drugara , u povratku iz grada, pokušao da sa kolovoza na Brankovom mostu pomeri “ladu” kojoj je otpao točak. Mladići su, u skladu sa zakonom i propisima, obeležili trouglom mesto na kom su bili zaustavljeni. Dok su gurali automobil iz srednje u skroz desnu traku u smera od Zelenog venca ka Novom Beogradu, velikom brzinom naišao je “mini moris kantrimen” i udario u njih. Luka je u nesvesnom stanju prevezen u Urgentni centar, gde je dan kasnije preminuo.\nOduzmimo pravo bahatim vozačima da oduzimaju živote našoj deci!


Večeras je, u organizaciji JU „Gradska biblioteka“ Visoko, u Velikoj sali Općine Visoko, u susret mjesecu ramazanu, upriličena promocija književnih djela visočkog pisca Šemse Bećara. Četiri romana, koja još nikada nisu promovisana u Visokom, večeras su predstavljena svim posjetiocima, a promotori, pored samog autora, bili su Izet Mujezin i studentica Lejla Bećar, koja je čitala odlomke iz ovih romana.\nPrema riječima autora, ovi romani, koji su izdati tokom protekle decenije, bazirani su na historiji Bošnjaka i Bosne i Hercegovine, naročito na onoj lošoj strani naše historije, u proteklih 200 godina. Teška, bremenita i burna historija našeg naroda i naše zemlje koji su u protekla dva stoljeća prošli kroz svojevrsnu katarzu je ono što je tematika oko koje mnogi razgovaraju i polemišu, razrađena je u ovim romanima kao i sami naslovi: “Hasan-beg sa Glasinca”, “Oluja sa Balkana”, “Tragovi sokola” i “Alemdarove izgubljene pobjede”, dovoljan su poziv svim čitaocima da pobliže upoznaju ova djela, dodao je za našu redakciju autor, Šemso Bećar.\nTakođer, autor je ovu priliku iskoristio da najavi i svoja nova djela koja će se također doticati historije našeg naroda, pa tako najavljuje i roman o Srebrenici koji bi trebao da potraži uzroke genocida počinjenog u tom gradu, ali i druga djela sa sličnom tematikom.\nOrganizatori ove kulturne manifestacije, JU „Gradska biblioteka“ Visoko, najavili su još niz projekata u budućnosti koji bi trebali da rade na razvijanju svijesti kod građana Visokog kada je u pitanju književnost, sa posebnim dodatkom da bi čitaoci trebali da krenu od ovih romana, autora koji dolazi iz našeg grada.\nMaskenbal u povodu drugog dana razmjene srednjoškolaca


Gradonačelnica Dragana Mitrović juče je potpisala ugovore sa personalnim asistentima za odrasle, a danas i sa licenciranom humanitarnom organizacijom „Dečije srce“ iz Beograda, koje će pružati usluge ličnih pratilaca dece.\n-Većim budžetom za socijalnu zaštitu uspeli smo da obezbedimo lične pratioce za svako dete koje ima pravo na tu uslugu. Više nemamo listu čekanja – istakla je gradonačelnica.\nPredstavnice udruženja „Dečije srce“ su prilikom potpisivanja ugovora, gradonačelnici uručili zahvalnicu za sve što čini za ovu osetljivu grupu dece i odraslih.\nVršac Vršac vesti gradonačelnica vršca dragana mitrović lični pratioci personalni asistenti Udruženje "Dečije srce" Beograd


Za ubistvo Olivera Ivanovića biće optuženo šest osoba, ali ne i Radoičić - Sputnjik Srbija\n01:46 08 Jul 2020\nZa ubistvo Olivera Ivanovića biće optuženo šest osoba, ali ne i Radoičić\n21:09 25.11.2019 (osveženo 21:20 25.11.2019) Preuzmite kraći link\nNe očekuje se da će Milan Radoičić, jedan od glavnih osumnjičenih za ubistvo bivšeg lidera SDP-a Olivera Ivanovića, biti deo optužnice za ubistvo počinjeno pre skoro dve godine.\nIako je za Radoičićem već raspisan međunarodni nalog za hapšenje, tužilaštvo je potvrdilo za KTV da trenutno neće biti optužen u tom slučaju. Međutim, prema rečima tužioca koji vodi istragu Sulja Hodže, optužnicom će biti obuhvaćeno šest osoba za koje se sumnja da su pomagale u ubistvu Ivanovića, prenosi KTV.\nHodža kaže da veruju da su identifikovali jednu od dve osobe na nedavno objavljenim fotografijama kada su zatražili informacije od građana.\nMeđutim, njihova imena je kasnije u Beogradu javno spomenuo predsednik Srbije Aleksandar Vučić, koji je rekao da su u Kosovskoj Mitrovici bili samo kao studenti koje su nepravedno procesuirali na Kosovu, prenosi „Kossev“.\nPrema Hodžinim navodima, muškarci su Ivanovića navodno pratili nekoliko minuta pre nego što je ubijen. U međuvremenu, Marko Rošić, jedan od prvih pritvorenika u ovom slučaju koji se nalazi u zatvoru visoke bezbednosti, prema navodima njegove odbrane, pokušao je samoubistvo.\nOliver Ivanović ubijen je tokom ulaska u kancelariju svoje stranke SDP u Severnoj Kosovskoj Mitrovici sa šest metaka 16. januara 2018. godine.\nTri osobe su još u pritvoru zbog ovog ubistva, dok je tužilaštvo u ovom periodu proširilo istrage i na mnoge druge, uključujući kolege bivšeg lidera SDP-a Olivera Ivanovića.


Gradimo novu energetsku žilu Srbije - Elnos Group Elnos Group\nGradimo novu energetsku žilu Srbije\nNovosti | 20 Novembra, 2020\nOva jesen je timovima Elnos Srbije donijela intenzivan nastavak građevinskih radova u okviru jednog od najvećih energetskih projekata u Srbiji – izvođenju radova na izgradnji 400 kV dalekovoda TS Kragujevac 2-TS Kraljevo 3.\nOvaj projekat je dio realizacije prve faze Transbalkanskog elektroenergetskog koridora kroz ovu zemlju. Njegovim izvođenjem će prenosna mreža 220 kV naponskog nivoa, koja je u zapadnom dijelu Srbije pri kraju svog životnog vijeka, biti zamijenjena sistemom 400 kV napona.\nSveobuhvatni poslovi koji su nam povjereni su uposlili ekipe građevinskog i dalekovodnog sektora Elnosa na dalekovodnoj dionici dugoj 16 kilometara.\nEkipe Elnos Srbije trenutno izvode radove na iskopu temelja za dalekovodne stubove, a nakon ove etape radova realizovaće poslove podizanja dalekovodnih konstrukcija, te izvođenje elektromotažnih radova.\nOvo je projekat u okviru kojeg su nam povjereni i poslovi instalacije: faznih provodnika, zaštitnog užeta, staklenih izolatora, ovjesne opreme i OPGW-a.\nDodatno, u našem dijelu Ugovora je i nabavka faznog provodnika i zaštitnog užeta za cijelu trasu, čija ukupna dužina iznosi 59,3 kilometra i na kojoj će biti montirana 174 dalekovodna stuba.\nPosebno smo ponosni na to što u okviru ovog projekta izvodimo i poslove kontrole mjera zaštite životne sredine i mjera bezbjednosti i zdravlja na radu na cijeloj dalekovodnoj trasi.\nRealizacija projekta izgradnje 400 kV dalekovoda TS Kragujevac 2-TS Kraljevo 3 će donijeti novo sigurno i stabilno snabdijevanje električnom energijom korisnicima na teritoriji Srbije i istovremeno spojiti tržišta istočne i zapadne Evrope.\nInvestitor projekta je „Elektromreža Srbije“, a radovi na ovom poduhvatu bi trebali da budu okončani početkom 2022. godine.\nProjekat “Paloma” – instalacije za pogone…\nTrijumf ekipa Elnos Srbija na Dunavu


Ne jenjava uvoz luksuznih auta u BiH: Za tri vozila iskeširali 1,5 miliona KM - FILTER\nNe jenjava uvoz luksuznih auta u BiH: Za tri vozila iskeširali 1,5 miliona KM\nNajskuplji automobil uvezen u Bosnu i Hercegovinu u prvih osam mjeseci ove godine je Ferari F142, za kojeg je ponosni vlasnika iskeširao 489.457 KM, plus 83.260 KM dažbina.\nPored ovog vozila, koje je koštalo više od pola miliona KM, u BiH su tokom ove godine uvezena još dva automobila skuplja od 400.000, a među njima su Lambordžini Urus 636, vrijedan 426.664 KM, za koji je izdvojeno još 72.581 KM dažbina.\n“Za osam mjeseci ove godine uvezen je i Lambordžini Urus koji je vlasnika koštao 425.993,02 KM, plus dažbine 72.452,81 KM”, kazali su iz UIO BiH za Nezavisne.\nOsim tri vozila, čija ukupna vrijednost dostiže više od milion i po KM, u BiH je uvezeno još nekoliko luksuznih autobomila koji su vlasnike koštali po više od 400.000 KM, a među njima su Lambordžini Urus 636 od 371.671,75 KM plus dažbine 63.315,10 KM, zatim Lambordžini Urus ZL301A 364.728,75 KM i 62.134.77 dažbina, Lambordžini Hurakan 724 vrijedan 347.243,75 KM plus 59.056,94 KM dažbina.\nVlasnici dva Poršea 911 Turbo S morali su izdvojiti nešto više od 350.000 KM, pa je tako jedan plaćen 312.234,06 KM plus dažbine 53.103,25, a drugi 311.690,34 KM i za dažbine 53.010,82 KM.\nPoređenja radi, najskuplji četvorotočkaš koji je uvezen u BiH u 2020. godini koštao je oko 622.000 KM. Riječ je o Ferariju 488 Pista F142 vrijednosti 531.985 maraka, dok su uvozne dažbine iznosile 90.459 KM.\nTags: luksuzni automobili UIO BiH\nPrethodna Kod 50 osoba u RS potvrđeno prisustvo virusa korona\nSledeća Piloti koji su odbili zadatak suspendovani, prebrojavaju se gas-maske i oprema


Vučić za Alo: Srbi, vreme je da se ujedinimo - Info 24\nRešenje za Kosovo i Metohiju nije na vidiku. Očekuju nas teški razgovori sa albanskim predstavnicima, ali neće biti lak ni razgovor s Merkelovom i Makronom, rekao je Vučić komentarišući optužbe da za Uskrs ide u Berlin da bi potpisao predaju KiM.Predsednik je naglasio da to ipak nema nikakve veze ni sa kakvim rešenjem. Tu će se govoriti o taksama i hoće li biti nastavka dijaloga, izjavio je Vučić.\nKomentarišući debakl opozicije na propalom skupu, Vučić je rekao da posle gluposti i debakla skupa u organizaciji Đilasa, Obradovića i Jeremića, koji su pretili i nasilnim preuzimanjem vlasti, misli da je važno da na sve njihove pozive na skupove, već u petak na jednom od najvećih političkih skupova u Srbiji u poslednjih 50 godina, pozovemo ljude, ne političke stranke, na jedinstvo i ujedinjenje, izjavio je, između ostalog, predsednik Srbije u ekskluzivnom intervjuu za Alo.\nJedinstvo je od presudnog značaja i mislim da će to ljudi u Srbiji i te kako dobro razumeti. To znači da treba da se ujedinimo oko važnih pitanja i ekonomskog napretka i da pokušamo da shvatimo da se samo zajedno možemo boriti za naše interese, posebno na KIM i u celom regionu, i da dobro razumemo da su poruke sukoba i podela među Srbima, loše za sve koji žele da ulažu u našu zemlju.\nNovi broj lista Alo sutra izlazi u novom dizajnu, čistiji, pregledniji, petostubačni, moderan … Naravno, tu je i ekskluzivan intervju s predsednikom Vučićem koji možete da pročitate sutra ujutro.


RTS :: Ministarstvo zdravlja: Svi detalji tragičnog slučaja biće ispitani\nDruštvo Ministarstvo zdravlja: Svi detalji tragičnog slučaja biće ispitani\nsubota, 17. avg 2019, 18:31 -> 18:37\nMinistarstvo zdravlja izjavljuje najiskrenije saučešće porodici deteta povodom tragedije koja se dogodila juče na Vlasinskom jezeru. Inspekcija Ministarstva zdravlja je na terenu i obavlja sve radnje u okviru svojih zakonskih ovlašćenja.\nSvi detalji i okolnosti koji su doveli do ovog tragičnog slučaja će biti ispitani, saopštilo je Ministarstvo zdravlja.\nNakon toga, i nakon završene obdukcije i utvrđivanja tačnog uzroka tragedije, moći će da se priča o odgovornosti.\nMinistarstvo zdravlja saopštava da uvek nastoji da se sve okolnosti ovakvih neželjenih slučajeva, kojih je danas upravo zahvaljujući velikom zalaganju zdravstvenih radnika značajno manje nego pre, uvek potpuno i detaljno ispitaju, i da se utvrdi odgovornost.\n"Ali u ovakvim trenucima moraju se koristiti činjenice, a one ukazuju da je ekipa hitne pomoći stigla za 12 minuta sa svom potrebnom opremom i obučenim timom koji je odmah započeo reanimaciju deteta", navodi se u saopštenju.\nKada to znamo, navodi Ministarstvo, jasno je da "suprotni, proizvoljni i krajnje netačni komentari objavljivani na društvenim mrežama ali i u pojedinim sredstvima informisanja ne samo da ne doprinose utvrđivanju činjenica, već unose dodatni nemir i bol porodici u najtežim trenucima, unapred optužujući i okrivljujući zdravstvene radnike".\n"Stoga i ovim putem apelujemo na sve, kako pojedince tako i medije, da ovakve tragedije ne koriste u senzacionalističke svrhe, niti za povećanje gledanosti ili tiraža, političke i druge borbe", saopštilo je Ministarstvo.


Kako postati uspešan u svom poslu? - Akademija Oxford Blog\n4. februara 2019. Akademija Oxford Akademija Oxford\nJedno od pitanja koje muči mnoge poslovne ljude jeste kako postati uspešan u svom poslu, odnosno na koji način unaprediti svoju karijeru i tako imati još bolju zaradu.\nSasvim je jasno da je navedeno pitanje izuzetno kompleksno, tako da uopšte nije jednostavno dati na njega odgovor.\nMeđutim, postoji način koji je dostupan svima, samo ukoliko pojedinac ima zaista želju i volju da radi na sebi i poboljša kvalitet svog poslovanja.\nUlaganjem u sebe i svoje obrazovanje, odnosno znanje, svako od nas ulaže u sopstvenu budućnost. Sve to na prvi pogled izgleda zaista jednostavno, ali nije dovoljno otvoriti knjigu ili potražiti na internetu određene informacije o nekoj temi, pa da tako samo učite, jer se to smatra nedovoljno ozbiljnim i profesionalnim.\nDa biste zaista postali mnogo uspešniji u svom poslu, neophodno je ipak da učinite nešto više od toga. Jedna od ideja jeste da pohađate specijalizovane edukacije, kako biste određene veštine unapredili i kvalitet svog poslovanja zaista uspeli da podignete mnogo viši nivo.\nA u tome vam mogu pomoći specijalizovane obuke i kursevi iz oblasti ljudskih resursa, zatim administracije i prava, kao i menadžmenta i mnogih drugih oblasti, koje su bitne za posao koji obavljate ili kojim želite u budućnosti da se bavite.\nSa tim ciljem u toku cele godine Obrazovni centar Akademije Oxford organizuje specijalističke seminare i to u svakom svom predstavništvu, a kojih za sada ima više od 20 i raspoređeni su po celoj Srbiji.\nBudući da su u pitanju stručni kursevi i obuke iz različitih oblasti, te da su praktično pokriveni svi segmenti poslovanja, to kandidati imaju priliku da se upoznaju sa brojnim temama, što će im sasvim sigurno pomoći da unaprede najpre kvalitet svoje radne biografije, a zatim i svog poslovnog angažovanja.\nUzevši u obzir da je ponuda ove institucije zaista kvalitetna i posebno obimna, to ponekad zainteresovanima nije jednostavno da se odluče koji specijalistički kurs treba da upišu. Upravo u tome će im pomoći zaposleni ove institucije, te će im predočiti čime se konkretna obuka i kurs bavi, odnosno šta će imati priliku da nauče ukoliko odluče da određeni seminar pohađaju.\nSvakako je sigurno da je u pitanju institucija koja nudi izuzetno kvalitetne edukacije, te omogućuje svakome ko je zainteresovan da se na najbolji mogući način sa različitim temama upozna.\nZa kraj, samo da naglasimo da ne bi trebalo ni u kom slučaju da zaboravite da kada jednom shvatite u kojem meri dodatne edukacije imaju uticaja na kvalitet vašeg poslovanja, sasvim sigurno ćete poželeti da pohađate mnoge od njih, jer na taj način ulažete u svoju budućnost u svakom smislu.\nPrednosti poliglota – Najčešće greške prilikom samostalnog učenja jezika\nAkademija Oxford 44\nAkademija Oxford @ 2019


18.07.2019 u 20:56\nBolton: SAD za što skoriji nastavak dijaloga o Kosovu\nSavetnik američkog predsednika za nacionalnu bezbednost Džon Bolton je, u razgovoru sa prvim potpredsednikom Vlade i šefom diplomatije Ivicom Dačićem, istakao rešenost aktuelne administracije SAD da podrži što skoriji nastavak dijaloga između Beograda i Prištine, koji se vodi pod pokroviteljstvom Visokog predstavnika EU za spoljne poslove. Tokom razgovora u Vašingtonu, na marginama Ministarske konferencije posvećene verskim slobodama, ministar Dačić izrazio je interes Srbije da se bilateralni odnosi sa Sjedinjenim Američkim Državama dodatno unaprede i podignu na viši nivo, posebno imajući u vidu savezništvo dveju zemalja u oba svetska rata\n17.07.2019 u 22:43\nRiker za vraćanje dijalogu o Kosovu - SAD spremne da se uključe\nVašington - SAD su spremne da se uključe u proces dijaloga Beograda i Prištine, ali to ne mogu da urade dok obe strane same ne odluče da se vrate dijalogu, rekao je vršilac dužnosti zamenika državnog sekretara SAD zaduženog za Evropu i Evroaziju Filip Riker. Riker je za Glas Amerike rekao da je o potencijalno snažnijoj ulozi SAD u procesu dijaloga nedavno razgovarao sa prvim covekom Stejt departmenta Majkom Pompeom. „Mi blisko sarađujemo sa partnerima EU. Ja sam bio uključen u ranu fazu dijaloga koja je vodila Briselskom sporazumu, za koji mislim da je napravio veliku razliku u funkcionisanju života, uspostavljanju tempa i smanjenju tenzija u regionu u proteklih pet godina”, kazao je Riker. Trenutno najviši zvaničnik u Stejt departmentu koji se bavi Balkanom je rekao da veruje da na obe\n03.07.2019 u 07:02\nLice s kosovske markice danas u Beogradu\nPored Bila Klintona i Madlen Olbrajt, i on ima svoj bulevar u Peći, a njegov lik utisnut je i na poštanskoj markici Kosova. Iza ovih „počasti” stoji dugogodišnji predan rad na zaokruživanju kosovske „nezavisnosti” kojoj je godinama unazad posvećen Eliot Engel, današnji gost Beograda. Kako je najavljeno, ovaj član Predstavničkog doma Kongresa SAD i predsedavajući Komiteta za spoljne poslove razgovaraće s predsednikom Aleksandrom Vučićem, a srešće se, na svoj zahtev, i s pojedinim poslanicima Skupštine Srbije. Prema tim informacijama, njegovi domaćini u Skupštini će biti potpredsednik Vladimir Marinković, predsednik Odbora za spoljne poslove Žarko Obradović i narodni poslanici Gordana Čomić i Sandra Božić. Poslednji put srpski predsednik se s njim sreo tokom Minhenske konferencije\n28.06.2019 u 13:53\nDijalog nastaviti pre izbora u Srbiji\nBeograd i Priština trebalo bi da se vrate za pregovarački sto pre lokalnih izbora u Srbiji najavljenih za proleće sledeće godine, izjavio je danas zamenik pomoćnika državnog sekretara Sjedinjenih Američkih Država Metju Palmer. „Izbori su u Srbiji verovatno sledećeg proleća i važno je da se pregovori nastave pre, jer izborni ciklus to otežava”, istakao je Palmer u intervjuu za BBC na srpskom i precizirao: Prema njegovim rečima, takse Prištine treba ukinuti i nastaviti dijalog između Beograda i Prištine. Palmer nije direktno odgovorio na pitanje može li ovaj ili sledeći Vidovdan ponovo biti istorijski kada je reč o pitanju Kosova. „Nadam se da dve strane mogu postići dogovor o punoj normalizaciji i da će se to desiti što pre, ali ne bih davao neke vremenske okvire za to”, naveo je\n24.06.2019 u 12:43\nMinistar spoljnih poslova Srbije Ivica Dačić izjavio je u Beogradu da nije realno da se samo SAD uključe u dijalog Beograda i Prištine, ali i da on ne može da podrazumeva da Srbija prizna Kosovo na celoj njegovoj teritoriji. „Za sada nema najave bilo kakve promene formata i nije predviđeno uključivanje drugih zemalja u dijalog. Teško da mogu samo SAD da se uključe a ne i još neko, to nije realno”, rekao je Dačić na konferenciji za novinare sa šeficom norveške diplomatije Inom Eriksen Soreide\nOdložen je skup regionalnih lidera Balkana 1. jula, na kome je trebalo da se sastanu predsednik Srbije Aleksandar Vučić i predsednik privremenih kosovskih institucija Hašim Tači, u prisustvu francuskog predsednika Emanuela Makrona i nemačke kancelarke Angele Merkel. Za sada nije poznato da li će naknadno biti određen novi termin sastanaka, ali organizatori ovog skupa Nemačka i Francuska ostaju u bliskom kontaktu s Beogradom i Prištinom. Poslednja šansa za održavanje regionalnog skupa u Parizu je propuštena pre tri dana u Berlinu jer je Priština odbacila mogućnost da ukinu trgovinsku blokadu i da se razgovara o formiranju Zajednice srpskih opština. U nameri da se „oživi” Briselski dijalog, Nemačka je u sredu posredovala na sastanku u Berlinu između prištinske delegacije, koju je


Sastanak lidera u Kopenhagenu iza zatvorenih vrata – Nadlanu.com\nSastanak lidera u Kopenhagenu iza zatvorenih vrata\nObjavljeno 18. dec 2009. / 00:00:00\nKOPENHAGEN, 18. decembra 2009. (Beta-AP) - Grupa lidera svetskih zemalja je u petak popodne počela zaseban sastanak na Samitu UN o klimi u Kopenhagenu, pokušavajući da postigne dogovor o smanjenju zagađenja.\nPredstavnik za štampu predsednika SAD je rekao da Barak Obama iza zatvorenih vrata zaseda sa predstavnicima Kine, Rusije, Australije, Velike Britanije, Francuske, Nemačke i Japana. Na sastanku su, između ostalog, i lideri zemalja u razvoju - Etiopije, Bangladeša i Kolumbije.\nTo je u petak drugi takav sastanak. Obama je bio na oba, ali je premijer Kine Wen Đibao izbegao oba i poslao druge kineske zvaničnike. Samit UN je dospeo u teškoće zbog nespremnosti zemalja-učesnica da se obavežu na smanjenje ispuštanja gasova koji vode zagrevanju klime u svetu, i time ograniče sopsteveni razvoj.


Donja Obodnica: Otvorenje džamije u Šabanima 23. septembra\n21.09.2017. u 09:50 Broj citanja: 1085\nOtvorenje džamije u Šabanima 23. septembra\nMedžlis Islamske zajednice Tuzla organizira svečano otvorenje džamije u naselju Šabani, džemat Donja Obodnica. Otvorenje će biti upriličeno u subotu, 23. septembra sa početkom u 11,30 sati.\nGosti ove svečanosti biti će predstavnici Rijaseta Islamske zajednice u BiH i Mutfijstva tuzlanskog.\nUoči otvorenja, u petak, 22. septembra poslije akšam namaza u džamiji u Šabanima će biti upriličena mevludska svečanost.


Obeležen Dan Ratnog vazduhoplovstva i protivvazduhoplovne odbrane | Vojska Srbije\nPonedeljak, 24.12.2018 | Kultura i tradicija\nDan Ratnog vazduhoplovstva i protivvazduhoplovne odbrane – 24. decembar, obeležen je danas na aerodromu „Batajnica“.\nSvečanosti su prisustvovali zamenik komandanta RV i PVO brigadni general Sava Milenković, predstavnici Ministarstva odbrane i Vojske Srbije, Srpske pravoslavne crkve, penzionisani pripadnici ovog vida, kao i članovi porodica heroja, pripadnika RV i PVO, koji su svoje živote položili na oltar otadzbine.\nČestitke povodom praznika uputili su predsednik Republike Srbije Aleksandar Vučić, ministar odbrane Aleksandar Vulin i načelnik Generalštaba Vojske Srbije general-potpukovnik Milan Mojsilović.\nPodsećajući na slavnu tradiciju, general Milenković je istakao da imamo trajan zadatak i obavezu da negujemo sećanja na sve one koji su svoje živote dali braneći otadzbinu, kao i na njihova dela i postignute uspehe.\n– Od balkanskih ratova, preko Prvog i Drugog svetskog rata, ratnih zbivanja na prostoru bivše SFRJ, kao i 1999. godine u borbi protiv NATO agresije pa sve do današnjih dana, istoriju vida ispisale su generacije pilota, protiavionaca, vojinovaca, tehničara i specijalista različitih profila – rekao je general Milenković i dodao da možemo biti ponosni na sve njih, jer su uvek bili na visini zadatka i ljubav prema otadzbini i slobodi stavljali ispred svojih života.\nOn je istakao da je u protekloj godini izvršeno uvođenje u operativnu upotrebu aviona MiG-29 i aviona lasta. Završen je remont i produžetak resursa na delu vazduhoplova i raketno-tehničkih sredstava. Posebno je naglasio učešće u vežbi „Vek pobednika 1918-2018“ na kojoj je u vazduhu istovremeno letelo osam aviona MiG-29.\nRezultati ostvareni u ovoj godini, naglasio je general Milenković, garancija su da će sledeća godina biti još uspešnija, kada nas očekuje opremanje ključnim borbenim sredstvima, avionima MiG-29, višenamenskim helikoprerima Mi-17 i H-145, borbenim helikopterima Mi-35 i savremenim raketnim sistemima.\nSvečanim strojem je dan Ratnog vazduhoplovstva i protivvazduhoplovne odbrane obeležen i na aerodromu „Lađevci“ i u kasarni „Banjica“.\nDan RV i PVO obeležava se 24. decembra, na dan kada je 1912. godine formirana vazduhoplovna komanda u Nišu.\n14.06.2021 Obeležavanje godišnjice Bitke na Košarama\n20.05.2021 Godišnjica stradanja pripadnika Gardijske brigade\n12.05.2021 Čestitka načelnika Generalštaba Vojske Srbije povodom ramazanskog Bajrama\n08.05.2021 Počasna artiljerijska paljba povodom Dana pobede


Direktor iz Kragujevca štićenike doma „liječio“ lijekom za ovce i goveda protiv vaški i šuge – Zvornik Danas\nNaslovna/VIJESTI/Crna hronika/Direktor iz Kragujevca štićenike doma „liječio“ lijekom za ovce i goveda protiv vaški i šuge\nDirektor Zavoda za smeštaj odraslih lica “Male pčelice” u Kragujevcu, V. S., uhapšen je nakon što su, kako se sumnja, korišćene nedozvoljene supstance u lečenju štićenika te ustanove, navodno, sve to je on vešto krio, piše Blic. Takođe lišena slobode je i doktorka ove ustanove, koja se sumnjiči da je nesavesno lečila stare ljude.\nPolicija je dobila prijavu o ovom krivičnom delu koje se stavlja na teret direktoru i brzo ga lišila slobode.\nPrema saznanjima Objektiva u Zavodu za smeštaj odraslih lica “Male pčelice” pojavila se šuga i mnogi štićenici su oboleli od ove zaraze. Međutim pojavu šuge u svom objektu direktor V. S. pokušao je navodno da prikrije tako što je doktorki Zavoda izdao naređenje da obolele leči lekom “Medimectin”.\nLek “Medimectin” namenjen je za stoku, kao što su goveda, ovce, svinje i prema uputstvima ovog leka on se daje kod pojave vaški, šuge, problema sa plućima i slično. Međutim, taj lek ne sme nikako da se daje ljudima, jer je opasan po njihovo zdravlje.\nOdmah po dobijanju prijave policija je uhapsila doktorku koja je ovako “lečila” ljude kao i direktora V. S.\n"Nemam zaradu od Bosanaca, samo trošak, samo mi troše asepsol!"


Prisluškivanje, pa pretnje ubistvom — ko bi da likvidira prvog čoveka Srpske - 23.11.2017, Sputnik Srbija\nPrisluškivanje, pa pretnje ubistvom — ko bi da likvidira prvog čoveka Srpske\nMinistarstvo unutrašnjih poslova Republike Srpske potvrdilo je za RTRS da su predsedniku Republike Srpske Miloradu Dodiku upućene pretnje smrću na njegove... 23.11.2017, Sputnik Srbija\nanalize i mišljenja, federacija bih, milorad dodik, dževad galijašević, bosna i hercegovina (bih)\n15:06 23.11.2017 (Osveženo: 10:45 24.08.2021)\nMinistarstvo unutrašnjih poslova Republike Srpske potvrdilo je za RTRS da su predsedniku Republike Srpske Miloradu Dodiku upućene pretnje smrću na njegove zvanične imejl adrese. Prema nezvaničnim informacijama tog medija, u porukama se srpski narod naziva genocidnim, uz kvalifikacije „da ga treba istrebiti".\nStručnjak za bezbednost Dževad Galijašević smatra da su pretnje inicirane jučerašnjom presudom Ratku Mladiću u Haškom tribunalu. Presuda je dala krila fanatizmu, a u njegovom ohrabrivanju pređena je granica, kaže on.\nDodiku pretnje smrću — „Srbe treba istrebiti“\n23 Novembar 2017, 10:25\n„Geopolitički inspirisane izjave koje se upućuju iz zapadnih krugova ohrabruju ovakav razvoj situacije, a njima treba dodati Izetbegovićeve pretnje ratom i njegovo stalno balansiranje na ivici izazivanja konflikta. Malo ko vidi da se Bosna i Hercegovina pretvara u paralelno društvo koje će za desetak godina Evropi biti potpuno nerazumljivo“, kaže Galijašević za Sputnjik.\nOn dodaje da je sada jasno vidljiv bezbednosni aspekt problema, ali da društveni aspekt u izgradnji jednog potpuno novog radikalnog, fanatizovanog društva, malo ko vidi.\n„Ovo što se dešava protivureči svemu što simbolizuje Evropa. Pretnja predsedniku Dodiku deo je toga. Pretnje Izetbegovića su deo toga, razvoj islamističkog pokreta u BiH, vehabijskih zajednica, odlazak na sirijsko ratište, sve će to ubrzati i osnažiti ove procese u Bosni i Hercegovini“, kaže sagovornik Sputnjika.\n13 Novembar 2017, 13:50\nPodsetimo, Sud BiH potvrdio je da je predsednik Republike Srpske Milorad Dodik prisluškivan u proleće 2016. godine zbog slučaja „Pavlović banka“. Njegov advokatski tim podneo je Sudu BiH zahtev za ispitivanje zakonitosti naredbe o određivanju posebne istražne radnje.\nGalijašević smatra da je i to deo pritiska na instituciju predsednika. Kada obaveštajno bezbednosne agencije prisluškuju ličnost koja mora biti štićena, time zapravo šalju jasnu poruku da je to nezaštićena ličnost, kaže Galijašević.\nStručnjaka za bezbednost smo pitali i da li bismo bili svedoci ovih brutalnih napada na instituciju predsednika da na Dodikovom mestu sedi neko drugi, jer se aktuelnom predsedniku često spočitava agresivna retorika.\nOn podseća da Dodikova moć nije ispoljena smo na retoričkom planu i kaže da se njegova sposobnost i snaga u poslednjih desetak godina pokazuje na ekonomskom planu i društvenom razvoju koji je Republika Srpska dostigla. U zgradama Srpske osmišljavaju se sadašnjost i budućnost građana, ali samo na tim mestima u BiH, kaže Galijašević.\nDodikovi advokati traže ispitivanje zakonitosti prisluškivanja\n15 Novembar 2017, 18:01\n„U Sarajevu imate Federalnu vladu kao podstanara u zgradi Komunističke partije, predsednik Federacije je podstanar u zgradi Predsedništva BiH, a imate hiljadu i petsto novih džamija. Predsednik Dodik je, na primer radio, na planu izgradnje novih bolnica od Bijeljine, Banjaluke, Nevesinja, do Bileće. Republika Srpska u ovom trenutku ima više izgrađenog auto-puta, nego Bosna i Hercegovina, koja je navodno ekonomski duplo jača.“\nGalijašević dodaje da Zapad stimuliše ovakvu percepciju predsednika Dodika, predstavljajući ga kao čoveka zapaljive retorike, kako bi se zapravo sakrila činjenica da je Republika Srpska danas jedini funkcionalni državno–pravni organizam na području BiH. Dodik je problem i zbog toga što nije bio deo rata i političkog haosa, ni on ni bilo ko od njegovih najbližih saradnika, kaže Galijašević.\n22 Novembar 2017, 20:15\n„Kada pogledate razvoj Republike Srpske i geopolitičku poziciju koju joj je predsednik Dodik obezbedio, njegove društvene i međunarodne kontakte, način na koji državotvorno razmišlja i o poziciji svog naroda, ne samo u Republici Srpskoj, već u širem kontekstu, načina na koji razume geopolitičke sukobe, odnose NATO-a i Rusije, ne može se Dodik svesti na to da su njegove izjave problem. Ovde je reč o sukobljenim političkim strategijama i dubokim geopolitičkim podelama“, objašnjava Galijašević.\nNa kraju razgovora za Sputnjik on dodaje da Republika Srpska pokazuje da sarajevske tendencije i zapadna politika Sarajeva predstavljaju ludačku košulju našim zajedničkim odnosima i ustavnom sistemu.\n„Stalni napadi na Dejtonski ustav, njegove neprekidne nasilne promene kroz funkcionisanje RS, pa i pretnje smrću predsedniku Republike, razorno deluju na politički sistem, ali Zapadu baš zato odgovaraju“, zaključuje Galijašević.


Svi projekti u fazi pregovora - Dnevni list Danas\nPočetna » Ekonomija » Svi projekti u fazi pregovora\nEkonomski odjeci posete francuskog premijera\nIako je delegacija više od 30 predstavnika velikih francuskih kompanija, predvođena premijerom te zemlje Manuelom Valsom, tokom jučerašnjeg dana imala brojne susrete sa domaćim privrednicima i zvaničnicima, razgovori koji su vođeni uglavnom se odnose na „ispipavanje pulsa“, dok su konkretni dogovori za sada izostali. Istina, tokom posete je potpisano i nekoliko memoranduma, sporazuma i razmenjena su pisma o namerama, ali detalji iz tih dokumenata još nisu objavljeni.\n0Piše: M. N. Stevanović 07. novembra 2014. 19.38\nNajviše pažnje javnosti privukao je mogući posao oko izgradnje beogradskog metroa, koja bi mogla da krene već 2016. Ipak, ni posle sastanka u Skupštini grada, nije mnogo jasnije koji projekti su bili na stolu, jer je tokom poslednjih četrdeset godina, od kada se ta ideja pojavila, u opticaju bilo nekoliko verzija podzemne železnice. Saznaje se i da je gradonačelnik Beograda Siniša Mali francuskom premijeru i privrednicima predstavio nekoliko kapitalnih objekata koje u narednih nekoliko godina namerava da pokrene u srpskoj prestonici. On je pozvao francuske investitore da učestvuju u tim projektima, a razgovaralo se o upravljanju otpadom, obnovi i završetku izgradnje vodovoda i kanalizacije, koncesiji za aerodrom Beograd i potrebi da se on proširi obzirom na rekordan broj putnika i rasta kompanije Er Srbija.\nVals je istakao da firme iz te zemlje imaju iskustvo i znanje koje Beograd može da iskoristi u ovim projektima, a usledio je i poziv Malom da poseti Pariz i da sa gradonačelnicom tog grada, An Idalgo, ponovo organizuje razgovor sa većim francuskim kompanijama koje su zainteresovane za značajnije građevinske poduhvate u Srbiji.\nIpak, verovatno je da srpska strana najviše očekuje posle skupa u Privrednoj komori, gde je bilo reči o francuskim iskustvima u javno privatnom partnerstvu, jer je jasno da naš budžet ne može više da finansira velike infrastrukturne projekte, dok je ovaj model udruživanja sredstava nedovoljno afirmisan u domaćoj praksi.


Press Online :: Politika :: Vučić posle sastanka sa Mekalisterom: Gledaću da ubedim narod, protiv sam zamrznutog konflikta sa Prištinom\nVučić posle sastanka sa Mekalisterom: Gledaću da ubedim narod, protiv sam zamrznutog konflikta sa Prištinom\nPredsednik Srbije Aleksandar Vučić kaže da je Beograd u svakom trenutku spreman za razgovor s Albancima o postizanju komprimisa, ali da pre toga očekuje da budu ispunjeni Briselski sporazumi.\nVučić je večeras na pres konferenciji s izvestiocem EP za Srbiju Dejvidom Mekalisterom izrazio sumnju da i albanska strana želi isto, jer, kako je naveo, upravo je večeras njihov glavni pregovarač Avni Arifi rekao da njima ne pada na pamet da gube vreme na ispunjavanje sporazuma i formiranje ZSO.\n"To govori da oni, osim sto imaju drskosti i hrabrosti, već imaju i podršku nekih pa mogu da ne ispunjavaju ono što je potpisano", ocenio je Vučić i dodao da se u takvoj situaciji nameće pitanje šta smo radili pet godina, a Beograd je, kaže, ispunio sve što je bilo do njega.\nOsim dogovora s Prištinom, dodao je, nama ostaje i razgovor između nas samih, jer, kako je naveo, bez obzira na to što je istraživanje pokazalo da se 80 odsto ljudi u Srbiji zalaže za održavanje zamrznutog konflikta, on se tome protivi.\n"Daću sve od sebe da se izborim protiv stava 80 odsto ljudi koji misle da treba održati zamrznuti konflikt, jer ako bude odmrznut, ne želim da budem odgovoran za novi sukob. Neću donositi odluku protiv našeg naroda. Stabilnost je važnija od svega drugog", poručio je.\nMekalisteru je zahvalio na pohvalama za ekonomiju, te primetio da je po podacima Srbija među prve tri-četriri zemlje u prvom kvartalu po rastu BDP u Evropi.\nNa početku obraćanja Vučić je rekao da nema šta da zameri Dejvidu Mekalisteru na onome što je večeras izjavio, jer je u pravu za sve što se odnosi na vladavinu prava, ali i kad sve to rešimo nama ostaje naš najveći problem - odnos Beograda i Prištine.\nRekao je i veruje da će problem medijskih sloboda, koji izaziva nezadovoljstvo jednog dela javnosti, biti rešen na zadovoljavajući način, ali i tada će ostati problem odnosa s Prištinom.\nTo je, kako je objasnio, naš najveći problem ne zato što je neko nekome nesto obećao, "kao što to često govore neodgovorni ljudi u Srbiji", već zato što je neko odgovoran i razmišlja o budućnosti Srbije.\n"I zato što neka teška pitanja iz prošlosti želimo da rešimo, a da umesto o prošlosti razmišljamo o budućnosti i našoj deci", rekao je Vučić koji je Mekalisteru zahvalio na njegovom odnosu prema Srbiji.\nEvropskom izvestiocu Vučić je zahvalio i na tome što je bio iskren u kritikama, ali i pohvalama i u jednom i drugom našao pravu meru.\nPoručio je Evropskoj uniji da je na njoj da otvara poglavlja, da ih otvara koliko hoće, a mi ćemo se, dodao je, truditi kada nas prime.\nImamo još posla s vladavinom prava, najteže odnos Beograda i Prištine\nNemam šta da zamenim Dejvidu Mekalisteru, sve što je večeraš rekao u vezi s vladavim prava, u pravu je, rekao je na zajedničkoj pres konferenciji s predsedavajućim Komiteta za spoljne poslove i izvestiocem EP za Srbiju Dejvidom Mekalisterom predsednik Aleksandar Vučić, primetivši da ipak ostaje najteži problem - odnos Beograda i Prištine.\nNekad o nečemu mislimo drugačije, ali tačno je da ima još mnogo posla na terenu vladavine prava, rekao je Vučić, mada, dodao je, da je to bilo i ranije.\n- Takođe, nezadovoljstvo dela javnosti medijskim slobodama mislim da smo na putu da rešimo na dobar način, pokrenuli smo dijalog na pravi način čini mi se, ali pred Srbima je jedan veoma veliki problem", rekao je Vučić i dodao:\nAleksandar Vučić i Dejvid Mekalister\n- Odnos Beograda i Prištine je naš najveći problem, i to ne zato što je neko nekome nešto obećao, kao što to često govore neodgovorni ljudi u Srbiji, već zato što je neko odgovoran i razmišlja o budućnosti Srbije. I zato što neka teška pitanja iz prošlosti želimo da rešimo, a da umesto o prošlosti razmišljamo o budućnosti i našoj deci - rekao je Vučić, koji je Mekalisteru zahvalio na njegovom odnosu prema Srbiji.\nMekalister: Ključna godina, sve zavisi od Srbije\nIzvestilac Evropskog parlamenta za Srbiju Dejvid Mekalister ocenio je danas da je 2018. ključna godina za region i izrazio uverenje da će region uspeti da svoju evropsku perspektivu pretoči u stvarnost, a za Srbiju da će iskoristiti novi zamah, jer je u njenim rukama dalji napredak.\n- Pitanje da li i koliko će poglavlja biti otvoreno nije ono što je odlučujuće. Nadam se da će Srbija nastaviti svoj neprestani napredak koji ostvaruje - objasnio je Mekalister na konferenciji za štampu sa predsednikom Srbije Aleksandrom Vučićem.\nRekao je da je došao u Srbiju da bi prijateljima potvrdio da će i dalje podržavati tu zemlju, jer veruje u Srbiju i sposobnost predsednika Vučića.\nObjasnio je da je fokus tokom predsedavanja Bugarske EU skrenut na Zapadni Balkan, što pruža priliku da ceo region svoju evropsku perspektivu pretoči u stavrnost.\n- Uveren sam da će Srbija iskoristiti taj novi zamah i da će sprovesti potrebne reforme u vladavini prava i osnovnih ljudskih prava, te da će se usredsrediti na pomirenje - rekao je Mekalister.\nIzrazio je uverenje da će Srbija nastaviti da sledi svoju evropsku agendu, kao što je predsednik Vučić jasno govorio i ranije.\n- Verujem da će se i drugi odgovorni političari u Beogradu zalagati za stratešku odluku evropske integracije - podvukao je Mekalister.\nTakođe je izrazio uverenje da će Srbija nastaviti da ima lidersku ulogu u regionu i dodao da zemlja napreduje u njenim evropskim ciljevima.\nS tim u vezi je podsetio da je otvoreno 12 poglavlja, da su dva provizorno zatvorena i da je u rukama Srbije dalji napredak na putu ka EU.\nKazao je da su na tom putu najvažniji normalizacija odnosa Beograda i Prištine, kao i napredak u vladavini prava.\nRekao je da je počeo rad na novom izveštaju o napretku Srbije, da će se nacrt naći pred nadležnim odborom 12. juna i 3. septembra, a pun izveštaj na glasanje će biti stavljen u novembru, gde se nada većini, kao i do sada.\nMekalister je kazao da rado dolazi u Beograd i da se danas već sreo sa premijerkom Anom Brnabić, kao i ministarkom za evropske integracije Jadrankom Joksimović.\nPodsetio je da se sa predsednikom Vučićem, sa kojim ima večeras sastanak, sreo veče pre Samita EU-Zapadni Balkan, u Sofiji.\nMekalister je pohvalio rezultate Samita i ocenio da je bio uspešan.\nKako jerekao, pozitivna je stvar što je bugarski premijer Bojko Borisov uspeo da Zapadni Balkao postavi kao jedan do prioriteta na dnevni red EU.\nMekalister je ukazao da je tome prethodila Strategija EU za širenje, kao i izveštaj o napretku, te da predstoje još važan sastanak Saveta EU u junu, i Samit u okviru Berlinskog procesa.\nPodvukao je da se Samit u Sofiji nije bavio proširenjem, već konkretnim rezultatima koji su postignuti.\n"Pozdravljam napredak u oblasti povezivanja, infrastrukture, digitalizacije. Uloga Srbije u regionu je više nego dobrodošla", naglasio je Mekalister.\nOn je pohvalio srpsku privredu rekavši da je ekonomija naše zemlje svakog dana sve bolja i da su to dobre vesti, te da je to uspeh odgovorne vlasti.\nUjedno je ukazao da vladavina prava mora biti osnažena kako bi Srbija postala još atraktivnija za strane investitore.\nPredsednik Srbije Aleksandar Vučić našalio se večeras na zajedničkoj konferenciji sa izvestiocem EP za Srbiju i predsedavajućim Komiteta za spoljne poslove, Dejvidom Mekalisterom, rekavši novinarima da Mekalister ovoga puta nije smeo da kaže "volim Srbiju".\nVučić je objasnio da je Mekalister zbog toga prošli put bio kritikovan zbog te izjave, a izvestioc EP je prihvatio šalu i na engleskom uzvratio "Volim vas sve".\nVučić i Mekalister sastali su se večeras u Vili "Bokeljka", nakon čega su imali zajedničku pres konferenciju na kojoj su govorili o ekonomskom napretku Srbije, vladavini prava i odnosu Beograda i Prištine.


Nedim Jusufbegović će ostati trener NK Čelik – Zenicablog\nNedim Jusufbegović će ostati trener NK Čelik\nKako saznaje SportSport.ba, Nedim Jusufbegović će ostati trener NK Čelik. Prema saznanjima našeg portala, Jusufbegović će sjediti na klupi Zeničana do kraja sezone, a zvanična potvrda ove informacije će biti u ponedjeljak kada će se održati press konferencija na kojoj će govoriti novi predsjednik NK Čelik Selvedin Šatorović.\nMedijima će Šatorović saopštiti imena svojih saradnika u Upravnom odboru kluba, a obratit će se i sam Jusufbegović koji će predstaviti plan priprema i vrijeme prozivke igrača. Čelik je prvi dio sezone okončao na 11. mjestu sa samo devet osvojenih bodova i slijedi mu grčevita borba za opstanak u BH Telecom Premijer ligi.\nTagoviKako saznaje SportSport.ba\nNAJAVA: NK “Slaven” Živinice – NK “Čelik” Zenica\nKemal Hafizović: Uspjeli su da me se riješe\nNGG Za Čelik: Pobjeda!\nSkupština NK Čelik: Da bi osigurali kvorum, Čolak “izvezen” iz bolnice


Protesti u Srbiji, Tirani, Podgorici i Banjaluci - počinje li Balkansko proleće - Dnevni list Danas\nPočetna » BBC News na srpskom » Protesti u Srbiji, Tirani, Podgorici i Banjaluci – počinje li Balkansko proleće\n4Piše: BBC News na srpskom 22. februara 2019. 20.39\nU Crnoj Gori organizatori protesta „97.000-odupri se“ podvlače da nijedan opozicioni vođa nije u njihovom timu. Oni su od početka februara dva puta šetali crnogorskim glavnim gradom, zahtevajući odlazak kompletne vladajuće strukture i izgradnju slobodnog, građanskog društva.\nDenis Mekić iz ovog pokreta ističe da svi mogu da dođu na proteste kao građani, ali da bi u postojećoj društvenoj i političkoj atmosferi stranački interesi bili „neukusni“.\nCrna Gora: Afera „koverta“\nAfera je vezana za snimak u kome se vidi generalni sekretar predsedništva Crne Gore Slavoljub Stijepović kako preuzima kovertu, navodno punu novca, od vlasnika „Atlas grupe“ Duška Kneževića.\nAutentičnost snimka niko od aktera nije osporio, ali negiraju „obrazloženje“.\n„U toj koverti je bilo 97.500 evra, a smatramo da je tačno toliko i razloga, za 30 godina vladavine Demokratske partije socijalista, da građani Crne Gore konačno dignu glas i ujedine se protiv korumpirane vlasti“, ističe Mekić.\n„Bilo je desetak hiljada ljudi, ali umesto licitiranja brojkama, volimo da kažemo da nas je bilo tačno 9.700, te da je vrednost one koverte devalvirala na samo 10 evra“.\nProtesti u Podgorici pod nazivom „97.000-odupri se“ održani su dva puta dosad, februar 2019.\nJovana Janjušević iz Podgorice za BBC kaže da podržava proteste i da se konačno stvorila „kritična masa koja rađa nadu u promene“.\n„Za svoje 34 godine, ne pamtim drugu partiju na vlasti. Sada šetnje organizuju pravi ljudi i verujem da će uspeti, iako vlast pokušava da ih ocrni i devalvira.“\nJanjušević napominje da je „vladavina prava u Crnoj Gori sporna i za Evropsku komisiju.“\n„To nije samo subjektivna ocena šačice građana.“\nĐukanović je, gostujući u emisiji „Ukrštene reči“ na TV Prva, ocenio da afera u vezi sa vlasnikom „Atlas grupe“ ima dva cilja – prvi je da se „odbegli tajkun zaštiti od evidentne krivične odgovornosti“.\nPredsednik Crne Gore nema nameru da podnese ostavku, „ne zato što je vlastoljubiv, već zbog kontinuiteta borbe za vrednosti“.\nProtest je počeo paljenjem sveća i polaganjem cveća isred zgrade parlamenta, a poruka ovog performansa je – da je parlament mrtav.\nGrađanka Tirane Rezarta Kaušaj kaže za BBC da se nada da će protesti opozicije „razmrdati ceo sistem“.\n„Protesti prethodnih dana bili najradikalniji, od pada komunizma u Albaniji“, napominje novinar iz Tirane Muhamed Veliu za BBC.\n„To može biti fatalno za otvaranje pregovora sa Evropskom unijom ove godine“, prenose mediji Ramine reči.\nOd promena u vladajućoj garnituri „preko ulice“ u Bosni i Hercegovini odustalo se posle izbora.\nNovinar iz Banja Luke Srđan Puhalo za BBC podseća da su protesti „Pravda za Davida“, koji traju već 330 dana, počeli kao građanski, bili politički obojeni pred izbore u zemlji i sada ponovo postali građanski.\n„U vreme kampanje, dobili su podršku opozicije, što nije nužno loše. Ispostavilo se, međutim, da protesti nisu imali efekat koji je opozicija htela, pa je i njihova zainteresovanost splasla.“\n„Vlasti se na taj način obračunavaju sa neistomišljenicima, jer su dovoljno jaki i sve kontrolišu. A opozicija je potpuno razbijena“, napominje Puhalo.\nČlanovi grupe „Slobodni građani Banja Luke“ od 9. februara gotovo svako veče pokušavaju da prošetaju gradom, određenom rutom, jer smatraju da su zabrane neosnovane.\n„Ljudima je samo svuda muka od nepravde.“\n„U svakoj državi regiona vidite i isti odnos vlastodržaca, kojima to ne odgovara“.\nVlastima je uvek bolje da građani ćute, uz obrazloženje da ima „velikih, državnih tema, koje su im važnije od naših malih priča i života“, kaže on.\nIpak, talas protesta ne bi nazvao „Balkanskim prolećem“.\n„Arapsko proleće nije bilo proleće, već sumrak. Nedajbože da Balkan liči na to. Od toga smo dobili milione ubijenih i raseljenih, Islamsku državu, migrantsku rutu. A sve to indukovano iz inostranstva, kako bi se došlo do arapske nafte“.\nBolje je, kaže, ugledati se na evropske „plišane revolucije“ i nenasilne smene vlasti. Međutim, u njima je uvek postojao neki politički kontrapunkt.\n„Kada je reč o Srbiji, ne pamtim ni da je 1990-tih bilo demonstracija u toliko gradova. Dobilo je maha, vlast jeste poljuljana, ali pitanje je šta će posle biti“, kaže Popov.\nErik Gordi, profesor političke sociologije na Univerzitetskom koledžu u Londonu kaže da svaka država ima svoje specifičnosti, ali da im univerzalni uzrok leži u tome što se „građani osećaju izolovano od vladajućih režima, koji su sve više autokratski“.\n„Deluje da vlasti rade u sopstvenom, a ne u interesu građana“.\nProtesti u Srbiji - privremeni odušak građana ili lavina u najavi?\nIvo Vajgl: Demonstranti u Srbiji zaslužuju pažnju Evrope\n22. februara 2019. u 21.44\nTo počelo proleće pa krenuli!\n22. februara 2019. u 21.45\nNišta nećete postići po 1000ti put kažem!\nDzaba se nadate nema nista od tog vaseg proleca, narod je jednom naseo 5 Oktobra i gorko se pokajao.\n23. februara 2019. u 07.02\nVeliko je nezadovoljstvo gradjana na Balkanu.